“Cip” sürənlərin sayəsində neft sürətlə bahalaşır - QİYMƏT YENİDƏN 100 DOLLARA ÇATA BİLƏR... » XalqXeber.Az | Son xeberler Azerbaycan xeberleri\nXalqXeber.Az » İqtisadiyyat » “Cip” sürənlərin sayəsində neft sürətlə bahalaşır - QİYMƏT YENİDƏN 100 DOLLARA ÇATA BİLƏR...\n“Cip” sürənlərin sayəsində neft sürətlə bahalaşır - QİYMƏT YENİDƏN 100 DOLLARA ÇATA BİLƏR...\nDünyanın neft ticarəti və təhlili sahəsində nüfuzlu adları neft qiymətlərinin daha bir artım dövrünün başlana biləcəyini deyirlər. Oilprice.com saytının yazdığına görə Goldman Sachs bankından Cefri Karri və JPMorgan şirkətindən Kristyan Malek bildiriblər ki, onlar neft qiymətlərinin daha bir “superartımının” yaxınlaşdığına inanırlar. Onlar neft qiymətlərinin bir barrel üçün 80, hətta 100 dollara çatacağını düşünürlər.\nLakin 2008-2014-cü illər arasında neft qiymətinin $100+ proqnozunu düzgün vermis neft təhlilçisi Arjun Murti deyir ki, daha bir “superartım” barədə danışmaq bir qədər tezdir. Malek bildirib ki, neftə tələbatın təchizatı üstələyəcəyi vaxt hələ çox uzaqdadır.\nBununla belə Oilprice.com saytının yazarı Culian Geyger qeyd edir ki, “superartım” proqnozlarının indi ilə gətirilməsinin səbəbi sadədir. Onun fikrincə, ABŞ hökumətinin əhali üçün nəzərdə tutduğu stimul paketlərinin istehlakı yüksəldəcəyi gözlənilir. Karri də bu qənaətdədir ki, ABŞ hökumətinin yardımı aşağı və orta gəlirli ailələrin material və mal istehlakına təkan verəcək. Karri deyib ki, “bu adamlar Tesla yox, SUV (“ciplər”) sürürlər”.\nMurti isə düşünür ki, əgər neftə tələbat gələn il ərzində günə 500 min barrel artmasa, tələb təklifi ötə bilməyəcək.\n2020-ci ildə pandemiyaya görə neftə tələbat günə təxminən 10 milyon barrel azalıb. Bununla belə, bəzi ekspertlərin fikrincə, əgər tələbat günə 1.4 milyon barrel artarsa, bunun ardınca qiymət “superartımı” gələ bilər. Neft ticarətçisi Pier Andurand “Financial Times” qəzetinə deyib ki, neft qiymətlərinin taleyi tamamilə OPEC-in əlindədir. Söhbət kartelin hasilatı hansı səviyyədə saxlayacağından gedir. Andurandın fikrincəq qiymət artımına İranın qlobal bazara qayıtması və OPEC-in hasilatı artırması mane ola bilər.\nÖtən qiymət “superartımından” milyonlarla dollar mənfəət əldə etmiş başqa bir qocaman treyder – Endi Hol Financial Times qəzetinə deyib ki, neft qiymətlərinin azalması “xroniki” haldır və hər hansı qiymət “supertımına” ümid xam xəyala bənzəyir.\nQeyd edək ki, hazırda Azərbaycanın Azeri Light neftinin bir barreli 65.38 dollaradır. Bu, büdcədə göstərilmiş qiymətdən 15 dollar bahadır və deməli Azərbaycanın valyuta ehtiyatları, gəlirləri il ərzində gözlənildiyindən çox olacaq.


Azarol yemişan — Vikipediya\n(Crataegus azarolus səhifəsindən istiqamətləndirilmişdir)\nNöv: Azarol yemişan\nAzarol yemişan (lat. Crataegus azarolus) - yemişan cinsinə aid bitki növü.\nTəbiətdə növün arealı Fransanın cənubunu və İtaliyanı əhatə edir.\nHündürlüyü 6 m-ə çatan, cavan zoğları bozumtul tükcüklü, yayın axırlarında təxminən çılpaqlaşan ağac və ya koldur.Tikanları çox və ya azsaylı, bəzən isə tikansızdır, uzunluğu 0,5-1,5 sm-dir. Yarpaqları tünd yaşıl, uzunluğu 3-7 sm, eni 2,5- 6,5 sm, çılpaq və ya üstü sıx olmayan yapışıq tükcüklüdür, əks-yumurtavaridən rombvariyədək dəyişir, kənarları bütöv və ya ucunda bir-üç dişli pərlidir. Çiçək qrupunun diametri 3-5 sm çoxçiçəklidir, çiçək saplağı yaxşı inkişaf etmiş tükcüklüdür. Çiçəklərin diametri 1,5 sm, kasayarpaqları enli-üçkünc, tükcüklüdür; sütüncuqları iki, bəzən bir-üçdür. Mayda çiçəkləyir. Meyvələri təxminən şarşəkilli, diametri 12–15 mm, açıq qırmızı, yeməlidir. Çəyirdəkləri iri, bəzən bir, uzunluğu təxminən 10 mm, diametri 8 mm, arxa tərəfdən çox qabarıq və şırımlı, ön tərəfdən hamar və bir az batıqdır. İyul-sentyabrda meyvə verir.\nTorpağa tələbkar deyildir. İstiyə və soyuğa davamlıdır. Kolluqlarda bitir.\nRespublikanın bəzi bölgələrində mədəni şəraitdə park və bağlarda rast gəlinir.\nQərbi Aralıq dənizi ölkələrində qədimdən meyvəli bitki kimi becərilir. Rusiyada və yaxın ölkələrdə azarol yemişanı becərilmir. Bu adla müxtəlif növlər, əsasən Pontiya yemişanı (Crataegus pontica) becərilir.\nMənbə — "https://az.wikipedia.org/w/index.php?title=Azarol_yemişan&oldid=6076646"


Bəşir Səfəroğlu 11 mart 1925-ci ildə Bakıda doğulub. Yeddi illik təhsilini Bakıda alıb və ailə vəziyyətinin ağırlığı ilə əlaqədar məktəbdən uzaqlaşmalı olub. On dörd yaşından etibarən şoferlər klubunun dram dərnəyinə gedib. Kiçik intermediyalarda, birpərdəli məsxərələrin tamaşalarında kiçik rollar oynayıb. 1941-ci ilin axırlarında İkinci Dünya müharibəsinə yollanan Bəşir 1942-ci ildə hərbdən kontuziyalı qayıdıb. Dili tutulub və qulaqları çox ağır eşidib. Bir müddət fəhlə, yük maşınının sürücüsü işləyib. Rejissor Niyaz Şərifov ona məsləhət görüb ki, müntəzəm olaraq teatrın tamaşalarına gəlsin. O, tamaşalara baxmağa başlayıb. Bir müddət sonra isə onu truppaya aktyor qəbul ediblər. Ardınca keçirtdiyi ani həyəcan onun dilinin açılmasına səbəb olub və o, aktyor kimi fəaliyyətə başlayıb.\nBəşir Səfəroğlu Bakıda, 44 yaşında, 23 mart 1969-cu ildə vəfat edib. Məzarı Bakıdakı Fəxri Xiyabandadır.\nMənbə — "https://az.wikipedia.org/w/index.php?title=Bəşir_Səfəroğlu&oldid=6465618"\nBu səhifə sonuncu dəfə 27 may 2022 00:36 tarixində redaktə edilib.


Sabah Respublika fənn olimpiadalarının yarımfinal turu keçiriləcək - AzEdu.az AZƏRBAYCAN TƏHSİL PORTALI\nFevralın 23-də Respublika fənn olimpiadalarının yarımfinal turu keçiriləcək.\nBakı Şəhəri üzrə Təhsil İdarəsindən AzEdu.az-a bildirilib ki, yarımfinal turu paytaxtda 7 mərkəzdə təşkil ediləcək. Belə ki, Nərimanov rayonu 36, Nizami rayonu 229, Binəqədi rayonu 276, Xətai rayonu 138, Nəsimi rayonu 54 nömrəli tam orta məktəblər, ADA və Bakı Mühəndislik universitetləri olimpiada mərkəzləri olaraq təyin edilib.\nOlimpiadanın respublika mərhələsinin yarımfinal turunda rayon (şəhər) mərhələsində uğur qazanan şagirdlər və əvvəlki tədris ilində beynəlxalq olimpiada qalibi olmuş məktəblilər iştirak edəcəklər. Olimpiada Azərbaycan dili və ədəbiyyatı, riyaziyyat, informatika, fizika, kimya, biologiya, tarix və coğrafiya fənləri üzrə keçiriləcək.


Siyasətdə etik dəyərlər vacibdirmi?\nƏlləri və niyyətləri saf olan insanlar da yoxdur\nSiyasətdə nəciblik və əxlaq məsələləri «Məqsəd vasitəyə bəraət qazandırır» deyən N.Makiavellidən tutmuş «Siyasət heç də nəcib qızlar klubu deyil» tək düşünən adi azərbaycanlı siyasətçiyə qədər çoxunun şüurunu məşğul edib. Bir çox insanlar öz intellekt və həyat təcrübəsindən çıxış edərək bu suala cavab tapmağa çalışıblar. İfrat demokratların bu məsələyə münasibəti bir az mübahisəli olsa da, lakonikdir. Onlar belə hesab edir ki, əsas məsələ dəqiq siyasi və iqtisadi sistem seçməkdir, sistem demokratikdirsə, kimlərin onda təmsil olunmasının elə bir əhəmiyyəti yoxdur, yəni sistem fərdi halları ümumiləşdirə, onları nəzərə çarpdırmaya bilir. Təbii ki, bu məntiqli yanaşma hesab oluna bilər. Amma kiçik nüanslar var. Maşının mühərriki də sistemdir və müasir maşınlarda qüsursuz mexanizm kimi qəbul edilə bilər, lakin ən mükəmməl mühərrik belə konkret yanacaqla işləyir, təsadüfi götürülmüş bir maye onu işə sala bilməz. Və yaxud digər bir misal. Hər halda İtaliya tamam olmasa da, bir çox ölkələrlə müqayisədə demokratik dövlət hesab olunacaq dərəcədə təkmildir. Amma İtaliyada Baş nazir S.Berluskonidən məhz bir etik məsələlərlə bağlı böyük narazılıq var. M.Qəddafinin əlini öpən, şəxsi həyatı o qədər də təkmil olmayan və idarəçilik vərdişləri də mükəmməl sayılmayan Baş nazir italiyalıların fikrincə, onların ölkəsi haqqında çox mənfi təəssürat yaradır. Hətta tanınmış yazıçı U.Eko da belə düşünür. Deməli, siyasi sistem hələ bütün bəlalardan qurtuluş hesab edilə bilməz.\nÇox maraqlıdır ki, qeyri – demokratik, xüsusən də hər şeyin total dövlət nəzarətində olduğu totalitar rejimlərdə belə oxşar narahatlıq yaşanır. 28 il keçmiş SSRİ –nin xarici işlər naziri olmuş A.Qromıkonun bu xüsusda maraqlı fikri vardı. O, deyirdi ki, hər bir diplomat öz qəbrini qədəh və çəngəllə qazır. Doğrudan da, içkiyə aludə olmaq az mı siyasətçiyə və yaxud da diplomata ziyan gətirib?\nTəbii, burada M.Qandi kimi «etik icmalar» modelini təqdir və təbliğ etmək fikrində deyilik. Amma «Siyasətçi üçün nəciblik və əxlaq məsələləri nə dərəcədə vacibdir?» sualı heç də əhəmiyyətsiz deyil, xüsusən də avtoritar rejim kimi mürəkkəb bir quruluşu\nHər şey göz qabağında olur – evlər, villalar, bağ evləri, maşınlar, dəbdəbəli bir həyat və nəhayət maaş! Hamı da gözəl başa düşür ki, bütün bunlar adi bir maaşla başa gələn işlər deyil.\nAZƏRBAYCANDA KORRUPSİYA NİYƏ CİLOVLANMAYACAQ?\nCavab sadədir. Gürcüstan prezidentindən korrupsiya haqqında soruşanda o, çox lakonik cavab vermişdi: «Mən rüşvət almıram!». Azərbaycanda hansı bir siyasət və dövlət adamı belə əminliklə cavab verə bilər? Hakimiyyətdə belə bir adam varmı? Siz ölkədə həyata keçirilən və nə vaxtsa keçiriləcək böyük layihələrə diqqət yetirin, onların hamısı üçün ayrılan vəsait dünyada mövcud olan xərclərdən azı bir neçə dəfə çox olur. Bunu da onuncu dərəcə məmurlar mənimsəyirlər? Axı onların əli bu vəsaitlərə çatmır! Deməli, əsl islahatlar «yuxarı»lardan başlamalıdır. Hər bir adam islahatı ilk növbədə elə özündən başlamalıdır. Burada bir detalı da qeyd etmək lazımdır ki, inkişaf etmiş demokratik ölkələrdən fərqli olaraq Azərbaycan kimi ölkələrdə hələ təkmil siyasi – iqtisadi sistem yoxdur. Ona görə də islahatlar onları həyata keçirmək istəyən insanlardan çox asılıdır. Real mənzərə nə deyir? Ölkədə korrupsiyaya sistem kimi yanaşılmır. Bu məsələnin bir tərəfi. İkincisi, əlləri və niyyətləri saf olan insanlar da yoxdur. Bu da məsələnin ikinci tərəfi. Bu vəziyyətdə korrupsiyanın azalacağına ümid etmək olarmı? Təbii ki, yox.\nKLEPTO – KRATİYA NECƏ YARANIR?\nBu avtoritar rejimlərin bir xüsusiyyəti var - onlar orta repressivlik halında olur. Demokratik rejimlərdə problem olmur, cəmiyyətin periodik (seçkilər) və daimi (ictimai) nəzarəti bir çox məsələləri sahmana salır, ideal olmasa da normal bir vəziyyət yaranır. Totalitar rejimlərdə dövlətin total nəzarəti zor vasitəsilə məsələləri həll edir. Ən çətini avtoritar rejimlərdir. Bu sistemdə nə ictimai nəzarət yoxdur, nə dövlət nəzarəti. Elə buna görə də A.Kamyunun personajlarından birinin sözü yada düşür: «Hamı deyir ki, hakimiyyət və elə siyasət də oğurluqdur. Onda bəs mən niyə açıq – aşkar oğurlamayım?». Bu minvalla hamı imkanı daxilində açıq - aşkar şəkildə oğurlamağa başlayır. Hər şey göz qabağında olur – evlər, villalar, bağ evləri, maşınlar, dəbdəbəli bir həyat və nəhayət maaş! Hamı da gözəl başa düşür ki, bütün bunlar adi bir maaşla başa gələn işlər deyil. Amma hamı susur, heç kim heç kimi oğru və rüşvətxor hesab etmir. Bir də ayılıb görürlər ki, ölkədə əsl klepto – kratiya – oğrular hakimiyyəti yaranıb. Sonradan bu rişələnib bütün cəmiyyətə sirayət edir və artıq bircə yol qalır – insanları da, sistemi də tamam dəyişmək...


Turş pancakes - Pancakes - Pişirmə - 2021\nTurş pancake Tərkibi\nSüd (hər hansı bir yağ tərkibli, lakin mütləq turş) 500 ml\nQovurma qabı, qab, çırpma və ya qarışdırıcı, çay qaşığı, taxta spatula, soba\nTurş pancake bişirmək:\nAddım 1: Yumurtanı döyün.\nBu pancake bişirmək üçün orta ölçülü bir toyuq yumurtası götürün, çırpıntı və ya qarışdırıcı ilə döyün. Yarım çay qaşığı duz və üç yemək qaşığı şəkər ilə qarışdırıldıqdan sonra güclü bir köpük yaranana qədər bütün bu kütləni qarışdırmaq lazımdır. Sonra, 200 ml su qaynatmaq və sərinləmək və qarışığa yumurta, duz və şəkər əlavə etmək lazımdır, bütün bunlar da yaxşıca qarışdırılır.\nAddım 2: Əsas tərkib hissəsi - turş süd əlavə edin.\nBu kütləni dəyişdirdikdən sonra orada 0,5 l, sonra yarım kiloqram un və bir çay qaşığı çörək tozu əlavə edin. Qarışıq qalın bir xama halına gələnə qədər hər şeyi yaxşıca qarışdırın. Pancake üçün xəmiri çox döyməyin - bundan yalnız daha viskoz, "rezin" olacaqdır.\nAddım 3: Tava bişirin.\nSonra tavanı qızdırın, bitki yağı ilə əvvəlcədən yağlayın, hər iki tərəfdəki pancake qızılı qədər qızardın. Pancake xəmirini çox nazik bir təbəqə ilə yağlanmış bir tavaya tökmək lazımdır. Buna görə, yumşaq yəhər, xəmiri tavaya tökün və döndərin, hamuru bütün səthə bərabər paylayın. Pancake'ləri daha havadar etmək üçün, vaxtaşırı xəmiri bir tava ilə tavadan götürün, qaldırın və yenidən tavaya tökün - bu şəkildə oksigenlə doyacaq. Xəmirin özünə bir az yağ əlavə etsəniz, onda tavanı yalnız bir dəfə yağlamaq lazımdır - ilk pancake qabağında.\nAddım 4: Turş pancake xidmət edin.\nPancake hazırladıqdan sonra onları ayağınızla yığın. Hər hazır pancake az miqdarda kərə yağı ilə yağlanır, bu yalnız unikal dadı artıracaqdır. Yemək yeməyə hazırdır. Qızıl, qızıl qabıqlı pancake özləri üçün yaxşıdır. Ancaq düzgün doldurma mütləq onları korlamamaqdır. İştahsızlıq!\n- - Yalnız təzə yumurtalardan istifadə edə bilərsiniz və xəmirə yumurta əlavə etmədən əvvəl yaxşıca döyülməlidir. Digər sağlam bir vəziyyət, qabığdakı zərərli maddələrdən qurtulmaq üçün yumurtaların hər zaman sabunlu su ilə yuyulmasıdır.\n- - Pancake bişirilirsə, qurudulmuş kənarları ilə yuvarlanmayın, yırtılırlar - bu, unun kifayət qədər olmaması, xəsislik etməyin, daha çox əlavə edin.\n- - Kartofun bir hissəsini götürüb, bıçaq və ya çəngəllə vurub, bitki yağı ilə ovuşdurub tavanı yağlaya bilərsiniz - onda artıq yağ qalmayacaq.\nTunis toyuq və yumurta resepti\nCopyright 2021 \_ Turş pancakes...


Laçınlı köçkünlərin bank hesabları Ermənistana təqdim\nLaçınlı köçkünlərin bank hesabları Ermənistana təqdim olunacaq\n14:29 24 Yanvar 2018 Oxunub : 1156\nÖtən ilin dekabrında Avropa İnsan Haqları Məhkəməsinin Böyük Palatası “Çıraqov və başqaları Ermənistana qarşı” işi üzə yeni qərar çıxarıb. Qərara əsasən Ermənistan hökuməti vurduğu maddi və mənəvi ziyan qarşılığında 6 şikayətçinin hər birinə 5 min avro və ümumi xərclər üçün 28 642 funt-sterlinq ödəniş etməlidir. Ermənistan hökumətinə təzminatın ödənilməsi üçün 3 ay vaxt verilib.\nLaçın rayonundan məcburi köçkün düşmüş Fəxrəddin Paşayev AzVision.az-a bildirib ki, qərarın qəbulundan sonra vəkillər onlarla əlaqə saxlayıb, bank hesablarını istəyiblər.\n“10 gün olar ki, bank rekvizitlərini vəkillərə göndərmişik. Onlar rekvizitləri Ermənistan hökümətinə təqdim edəcəklər. Qərara əsasən, 3 ay müddətinə Ermənistan tərəfi kompensasiyanı ödəməlidir”.\nKompensasiyanın simvolik rəqəm olduğunu deyən F.Paşayevin sözlərinə görə, əsas məsələ onların ermənilər üzərində qələbə qazanmasıdır: “Çox istərdik ki, bu iş yarımçıq qalmasın, belə ərizələr davamlı olsun. 6 nəfər yox, 60 nəfər Ermənistan hökumətindən Avropa Məhkəməsinə şikayət etsin. Təklif edirəm ki, bunun üçün bir ofis açılsın. Belə planım var, kimsə dəstək olsa, bu işlə məşğul olmaq istəyərəm”.\nXatırladaq ki, Avropa İnsan Haqları Məhkəməsi 2015-ci il iyunun 16-da “Çıraqov və başqaları Ermənistana” qarşı işi ilə bağlı qərar çıxararaq şikayətçilərə qarşı Avropaİnsan Haqları Konvensiyasının 1-ci Protokolunun 1-ci maddəsi (mülkiyyətin toxunulmazlığı), Konvensiyanın 8-ci (şəxsi həyatın toxunulmazlığı), 13-cü (ədalətli mühakimə hüququ) maddələrinin davamlı pozulduğunu bildirib. İş üzrə iddiaçılar Elxan və Adışirin Çıraqovlar (1950 və 1947-ci il təvəllüdlü), Ramiz Cəbrayılov (1960), Akif Həsənov (1959), Fəxrəddin Paşayev (1956) və artıq vəfat etmiş Qara Cəbrayılovdur (1940). Akif Həsənovdan başqa iddiaçıların hamısı hazırda Bakıda yaşayır. Laçın rayon sakinləri olan bu şəxslər 1992-ci il mayın 17-də zorla evlərindən qovulub, onların mülkiyyəti ermənilərin əlinə keçib.\nAdı çəkilən şəxslər iddia ərizələrində bildiriblər ki, Laçına qayıda bilmədiklərinə görə öz mülkiyyətlərindən istifadə edə bilmirlər. Ermənistan hakimiyyəti isə buna rəğmən onların məruz qaldığı zərərin müqabilində təzminat ödəməyib. İddia ərizəsi Avropaİnsan Haqları Konvensiyasının 1-ci Protokolunun 1-ci maddəsi (mülkiyyətin toxunulmazlığı), Konvensiyanın 8-ci (şəxsi həyatın toxunulmazlığı), 13-cü (ədalətli mühakimə hüququ) maddələrinə əsaslanır. İddiaçılar həmçinin milli ayrı-seçkiliyə (14-cü maddə) məruz qaldıqlarını bildiriblər və qeyd ediblər ki, əgər erməni və xristian olsaydılar, onları evlərini tərk etməyə məcbur etməzdilər. Bu şikayət ərizəsi Avropaİnsan Haqları Məhkəməsinə 2005-ci il aprelin 6-da daxil olub. 2010-cu il martın 9-da isə iş məhkəmənin Böyük Palatasına göndərilib və həmin ilin 15 sentyabrında Böyük Palata şikayət üzrə ilk məhkəmə prosesini keçirib. 2011-ci il dekabrın 14-də AİHM şikayətləri qəbuledilən hesab edib və Ermənistanın bu işin AİHM-in müvəqqəti yurisdiksiyasından kənar olduğuna dair etirazını rədd edib. 2017-ci ilin dekabrın 12-də isə Avropa İnsan Haqları Məhkəməsinin Böyük Palatası “Çıraqov və başqaları Ermənistana qarşı” işi üzrə onların xeyrinə yeni qərar çıxarıb.\nTeqlər: Çıraqovlar Laçın Köçkün Avropa-Məhkəməsi\nZahid Oruc yeni işində əsas hədəflərini açıqladı\n11:43 Bakıda daha bir “ASAN Kommunal” mərkəzi açılacaq


Samirə Səlimova: “Uşaqlarla işləməyi çox sevirəm”\nSamirə Səlimova 1983-cü ildə Şəki şəhərində anadan olub. 2000-2004-cü illərdə Azərbaycan Dövlət Pedaqoji Universitetinin filologiya fakültəsinin Azərbaycan dili və ədəbiyyatı müəllimliyi ixtisası üzrə bakalavr təhsili alıb. 2008-ci ildə Bakı Slavyan Universitetinin magistr pilləsini fərqlənmə diplomu ilə bitirib. 2004-2006-cı illərdə Şəki şəhər 20 nömrəli tam orta məktəbdə, 2009-2011-ci illərdə isə Şəki Pedaqoji Texnikumunda pedaqoji fəaliyyətlə məsğul olub. 2018-ci ildə Təhsil Nazirliyi tərəfindən ümumi təhsil müəssisələrinə müəllimlərin işə qəbulu üzrə mərkəzləşdirilmiş qaydada keçirilən imtahanda 51 bal toplayaraq Şəki rayon Çələbixan qəsəbə tam orta məktəbinə Azərbaycan dili və ədəbiyyat müəllimi təyin olunub.\n- Samirə xanım, müəllimlik peşəsi haqqında çox sözlər söylənilib, fikirlər də müxtəlifdir. Siz necə düşünürsünüz bu barədə?\n- Müəllimlik peşəsi olduqca həm şərəfli, həm də məsuliyyətli peşədir. Bəzən fiziki əmək tələb edən işdə çalışanlar müəllimliyin o qədər də çətin olmadığını düşünürlər. Amma əsla belə deyil. Bu sənət həm fiziki, həm də zehni yorğunluq tələb edir. Bəzən uşaqların nadincliyini də bura əlavə etsək əsəbi yorğunluq da özünü göstərir. Hansı sənət sahəsində çalışırsan çalış, hər kəs həyatının müəyyən dövründə peşəkar müəllim rəhbərliyinə ehtiyac duyur. Digər peşə sahiblərinə müraciət etməyən çox insan var, amma müəllim qarşısında əyləşməyən birini tapmaq, məncə, çətindir. Cəmiyyətimizdə hörmət əlaməti olaraq insanlara “müəllim” deyə müraciət edilməsi bu peşənin nə qədər şərəfli olmasını bir daha təsdiqləyir.\n- Çox yaxşı, şagirdlər məni, mən də onları tanımağa çalışdım. İlk dərsim 5-ci sinifdə idi. Nədənsə, uşaqlar mənə çox doğma, şirin gəldilər. Hər biri fəal iştirak edib, yeni müəllimlərinin ürəyinə yol tapmağa çalışırdı. Düşünürəm ki, mən də müəyyən qədər onların sevgisini qazana bildim. Bunu uşaqların üzündəki təbəssümdən anlamaq olardı.\n- İşlədiyiniz məktəb yaşadığınız yerdən kifayət qədər uzaqdır. Gəlib-getmək sizin üçün çətin deyilmi?\n- Əvvəllər çətin görünürdü. Yollar uzanır, bitmək bilmirdi, sanki sonu olmayan bir yerə gedirəm. İndi öyrəşmişəm. Artıq yol gedərkən məktəbdə məni səbirsizliklə gözləyən uşaqları düşünürəm.\n- Kənd məktəbində pedaqoji fəaliyyətlə məşğul olursunuz. Hansı çətinliklərlə rastlaşırsınız?\n- Hər bir işin çətinliyi var. İndiyədək elə bir ciddi çətinliklə qarşılaşmamışam. Lakin burada bəzi valideynlərin övladlarını təsərrüfat işlərində çalışdırmaqla, onlara verilən tapşırıqları yetərincə hazırlamaqlarına mane olduğunun şahidi oldum. Düzdür, övlad valideynə kömək etməlidir, amma əsas vəzifəsinin oxumaqdan ibarət olduğunu unutmamaq şərtilə.\n- Uşaqlarla münasibətim yaxşıdır. Ümumiyyətlə, onlarla işləməyi çox sevirəm. Məncə, qarşındakını anlamaq üçün bəzən özünü onun yerində hiss etmək lazımdır. Axı biz də nə vaxtsa, uşaq olmuşuq… Onların enerjisi dərsdə mənə də keçir. Uşaqlarla həmişə səmimi münasibət qurmağa çalışmışam. Sizə bir əhvalat danışım. Dərs ilinin əvvəllərində özümü çox yorğun hiss edirdim. Saatlarımın azalması üçün məktəb rəhbərliyinə müraciət etdim. Çıxış yolu kimi 5-ci sinfin alınıb, başqa sinfin verilməsi təklif olundu. Fikirləşmək üçün bir gün vardı. Dərs qurtarıb evə gedəndə 5-ci sinif şagirdləri mənə kağız təqdim etdilər. Evdə oxuyub, çox təsirləndim. Ertəsi gün qərarımı verdim: Uşaqların mənə olan etimadını doğrultmalıydım və onlardan imtina etməyə haqqım olmadığına əmin oldum.\n- Samirə xanım, müəllim olmasaydınız, özünüzü hansı peşə sahibi kimi görərdiniz?\n- Əslində müəllimlik üzərində böyük bir məsuliyyətin olduğu, eyni zamanda çətin, həm məsafə uzaq olduqda fiziki, həm də əqli, psixi, mənəvi güc tələb edən peşədir. Müəllim sağlam düşüncəyə, geniş dünyagörüşə sahib olmalıdır. Tam səmimiyyətimlə qeyd edim ki, pedaqoji fəaliyyətə başlayarkən də, elə indi də, həmin sualı öz-özümə ünvanlayıram. Cavabında isə müəllimlikdən başqa özümü hər hansı bir peşənin sahibi kimi görməzdim, qənaətinə gəlirəm. Mənim kimliyim, xarakterim, qəlbimdə olan şagird sevgisi, fənn sevgisi yalnız bu peşə üçün yaradıldığıma nümunədir.\n- Müəllim nüfuzlu olması üçün birinci növbədə özünə hörmət etməlidir, əsl müəllim kimi davranmalıdır. Bura geyimdən tutmuş, davranışa qədər hər şey daxıldir. Bir müəllimin davranışı bütün müəllimlər haqqında təsəvvür yarada bilər; bu, müsbət də ola bilər, mənfi də. Cəmiyyətimizdə müəllim haqqında həmişə müsbət fikir formalaşıb, müəllim ictimai yerlərdə ən hörmət edilən insanlardan olub. Ulu öndərimiz Heydər Əliyev demişdir: “Mən yer üzündə müəllimdən yüksək ad tanımıram”. Çalışmalıyıq ki, şərəfli müəllim adını həmişə uca tutaq.


Milli Archives - Page 33 of 38 - Korner.az\nBolqarıstanın Sliven şəhərində təlim-məşq toplanışında olan 19 yaşadək futbolçulardan ibarət Azərbaycan millisi növbəti yoxlama görüşünü keçirib. Vüqar Məmmədin yetirmələri Bolqarıstanın müvafiq yaş qrupundan...\nMillimiz Bolqarıstanla heç-heçə etdi\nBolqarıstanın Sliven şəhərində təlim-məşq toplanışında olan 19 yaşadək futbolçulardan ibarət Azərbaycan yığması hazırlıq çərçivəsində yoldaşlıq oyunu keçirib. Bolqarıstanın müvafiq yaş qrupundan ibarət...\nYığma komanda seçmə mərhələnin ilk oyununda darmadağın oldu\nAlbaniya, Çexiya və Norveçlə VIII qrupda yer alan Ramin Quliyevin yetirmələri ilk görüşünü sonunculara qarşı keçirəcək. 17 yaşadək futbolçulardan ibarət Azərbaycan millisi...\nRəşad Sadıqov: “Növbəti seçmə mərhələyə hazırlıq baxımından addımlar atırdıq”\n“Oyunun gərgin keçəcəyini bilirdik. Rəqibin gücü, səviyyəsi bəllidir. Oyunun çox hissəsinə meydan sahibi nəzarət edirdi. Biz də komanda şəklində yaxşı müdafiə olunub...\nV qrupda yer alan Azərbaycan millisinin son görüşü səfərdə olacaq. Rəşad Sadıqovun yetirmələri Drammendə Norveçin qonağı olacaq. Bu gün 21 yaşadək futbolçulardan...\n“Qrupdan çıxmaq üçün şansımız var” – Bədavi Hüseynov\n“Yaxşı oynadıq, çox sayda qol vəziyyətləri yaratdıq. Demək olar ki, hər şeyi düzgün edirdik. Amma bəxtimiz gətirmədi”. Bu sözləri milli komandamızın futbolçusu...\nMilli komandamız Millətlər Liqasının qrup mərhələsinin 4-cü turunda evdə Malta ilə 1-1 hesablı heç-heçə edib. Oyundan sonra millimizin yeganə qolunun müəllifi olan...\n“Meydana ancaq qələbə üçün çıxmışdıq. Rəqibi analiz etmişdik və onlara uyğun taktika seçmişdik. Ümumi olaraq, pis alınmırdı, sadəcə, son zərbə çatmırdı”. Bu...\nMilli komandamız Millətlər Liqasının qrup mərhələsinin 4-cü turunda evdə Malta ilə 1-1 hesablı heç-heçə edib. Oyundan sonra millimizin yarımmüdafiəçisi Qara Qarayev jurnalistlərin...\n“Məncə, bu gün yaxşı oynadıq. Çoxlu qol epizodları da yaratdıq. Sadəcə, şanssızlıq oldu. Maltaya elə də şans vermədik. 1-2 hücuma qol vurdular....\nSəhifə 33 of 38� First? Əvvəlki293031323334353637Növbəti ?Last �


Hələ ki, soyuq olacaq\n2021, 06 Dekabr, Bazar ertəsi, Bakı vaxtı 12:12\nYanvarın 28-də hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi gözlənilir.\nGündüz mülayim cənub küləyi əsəcək, arabir güclənəcək.\nAbşeron yarımadasında gecə 1-6 dərəcə şaxta, gündüz 2-4 dərəcə isti, Bakıda gecə 3-5 dərəcə şaxta, gündüz 2-4 dərəcə isti olacaq.\nGecə və səhər ayrı-ayrı yerlərdə duman olacaq. Cənub-qərb küləyi əsəcək, gündüz ayrı-ayrı yerlərdə arabir güclənəcək.\nGecə 4-9 dərəcə şaxta, gündüz 1-6 dərəcə isti, dağlarda gecə 12-17, yüksək dağlıq ərazilərdə 18-23, gündüz 0-5 dərəcə şaxta olacaq.


Çiyələk tacı: müxtəlif təsvir və xüsusiyyətləri, əkin və qayğı - Təsərrüfat haqqında - 2020\nÇiyələk tacı növlərinin ətraflı təsviri\nGarden çiyələk Crown yüksək verim və əla zövqü ilə məşhurdur. Bütün tövsiyələrin lazımi qayğıları və həyata keçirilməsi ilə, Tərəvəzin məhsulu bütün il boyu əldə edilə bilərbir istixana içində çiyələk və ya hətta bir qarajda böyüyür. Bu növün təsviri və xüsusiyyətləri aşağıda verilmişdir.\nÇiyələk çeşitləri Corona mövsümdə məhsulun bir neçə dəfə gətirilməsi, remontantnymi bitkiləri aiddir. Ümumiyyətlə, meyvələr iyun ayının ortalarında başlayır və avqustun əvvəlində bitir. Eyni zamanda bir kol ilə 1,5 kiloqram giləmeyvə toplaya bilərsiniz.\nÇiyələk çeşidinin ölçüsü və forması Crown\nBu çeşiddə bağ çiyələklərinin çalarları böyük konkav yarpaqları ilə sıxdır. Pedunluklar çox güclü və güclüdür, onlar meyvələrə asanlıqla tab gətirə və yerə əyilmirlər. Giləmeyvə özləri olduqca böyükdür, orta çəkisi 15-30 qramdır. Konik bir forma var və qırmızı, qırmızı rənglərlə boyanır.\nTanı şirin və çox şirəli, açıq bir ətir ilə. Belə çiyələklər təzə və ya müxtəlif blanklardan hazırlana bilər.\nÇeşidinin dezavantajı, giləmeyvələrin nəqliyyata dözməməsi və donma üçün uyğun olmadığı üçün çox yumşaqdır.\nVariety Corona qış frosts tolerates və fungal xəstəliklərə yaxşı müqavimət var.\nBahçeli çiyələk sortları Corona 1972-ci ildə Hollandiya seçmə institutu əsasında Hollandalı yetiştiriciler tərəfindən yetişdirildi. Tamella və İnduca valideyn sortları sayılır..\nBu müxtəlifliyin bu qədər uzun müddətə mövcud olduğuna və populyarlığını günümüzə qədər itirməməsinə baxmayaraq, onun bütün üstünlükləri əhəmiyyətli dərəcədə mənfi cəhətləri ilə üst-üstə düşür.\nHollandiya tacı seçimi müxtəlifliyin Mərkəzi Avropanın iqlim şəraitinə uyğunlaşdırıldığını söyləyir. Bununla belə bir bitki Rusiyanın mərkəzi rayonunda yaxşı hiss edəcəkdir.\nÖlkənin cənubunda, Çiyələk Toxu açıq sahədə yetişdirilə və daha çox şimal bölgələrində müxtəliflik istixana becərilməsi üçün tövsiyə edilir.\nKollar asanlıqla sığınacaqsız qala bilər, ən başlıcası, havanın temperaturu -22 dərəcə aşağı düşməsidir. Tac da ölkənin cənub bölgələrində yetişdirilə bilər.\nYaxşı məhsuldarlıqbir koldan 1,5 kiloqram giləmeyvə yığmağa imkan verir;\nYüksək dondurma müqaviməti;\nUzun meyvəli dövr1 aydan çox davam edən;\nDadı meyvələr üst çəngəldir;\nGüclü çiçək sümüklərigiləmeyvə yerə toxunmadığı üçün nəticədə çirkin olmaz;\nCrown mantar xəstəliklərindən qorxmur.\nVariety Crown çox məhsuldar\nBerries nəqliyyat üçün uyğun deyil;\nMeyvə pulpasının orta sıxlığı səbəbindən qısa bir müddət saxlanılır vaxt;\nBerries sapdan zəif ayrıldı;\nSırala boz rotaya həssasdır və bir çox başqa xəstəliklər;\nÇalılar quraqlıq dayanmır.\nÇiyələk əkilməsi və qayğı\nGarden Strawberry Crown günəşli yerlərə üstünlük verir, şiddətli küləklərdən və qoruyuculardan qorunur. Belə bir bitki soğan, sarımsaq və ya paxlalı bitkilərdən əvvəl olduğu yerlərdə əkmək yaxşıdır. Çiyələk ilə yataqların əkilməsi və formalaşdırılması üsulu böyümə regionundan asılı olacaqdır.\nCənubda çiyələklər səkilərə əkilirdərinliyi və eni 25-30 santimetrdir. Taxıldan altı ay əvvəl payızda qazma işlərini qazan və humus, ağac külü və üst qatın qarışığı ilə doldurun. Bundan sonra xəndək suvarılır və folqa ilə örtülür.\nÇiyələkli fidanlar Crown bir-birindən geniş bir məsafədə əkilmişdir.\nBağ mərkəzi rayonunda çiyələk yüksək yerə yetişdirilir.. Əvvəla, hazırlanan ərazi qazılmışdır və torpağın hər bir kvadrat metr üçün bir çınqıl, bir yarım qum pudinq qumu və 1 kiloqram ağac kül təşkil edir. Daha sonra 80-100 santimetr genişlikdə və 10-20 santimetr yüksəklikdəkilərin meydana gəlməsinə davam edin.\nOrchard çiyələkləri ya erkən yazda əkin və ya avqust-sentyabr aylarında yığımdan sonra əkilir.\nDaha geniş çalılar əkiləcək, giləmeyvə daha böyük olacaq, beləliklə satırlar arasındakı məsafə 70 santimetrdən az olmalı və bitkilər arasında 25 santimetrdən az olmamalıdır.\nTövbəni aşağıdakı tövsiyələrə əsasən qoymaq:\nHər bir fərdi quyu üç litrlə sulanır. Kornevin həlli;\nFidan fossa yerləşdirilir ürək yerlə səviyyədədir;\nSonra tüfəni dəfn edirlər, bol su və mulch quru çəmən və ya yonqar, yarpaqları və ürəyi sağlam qalmalıdır.\nTəmiz Crown Baxım Təlimatları\nGarden çiyələk Crown vaxtında və müntəzəm suvarma ehtiyacı olan aşağıdakı qaydalara uyğun olaraq həyata keçirin:\nDərhal enişdən sonra Küləklər hər gün suvarılır, onda bu işlər hər bir bitki üçün 2 litr su istifadə edərək həftədə 1 dəfə aparılır;\nÇiyələklər səhərə qədər suvarılır., isti su, yarpaqları və meyvələrinə düşməmək üçün çalışır;\nHava buludlu və yağışlı olsaydı suvarma sayının azaldılması lazımdır;\nSuvarma dərhal sonra tövsiyə olunur torpağı gevşetin və malç bir təbəqə ilə əhatə edir.\nÇiyələk Toxumu istiliyinə yaxşı təsir göstərmir, buna görə hava istiliyi 30 dərəcədən yuxarı qalxsa, suvarma miqdarı artır.\nBu müxtəliflik xüsusi bir sxemə uyğun olaraq həyata keçirilir ki, tez-tez qidalanma tələb olunur.:\nErkən yazda, qardan dərhal sonra\n100 litrdən 1 litr suya süzülür, bitkilərin karbamid və ya infuziya ilə azot tədarükü.\nQönçələr meydana gəlməsi əsnasında\nÇalıların ətrafındakı torpaq şişmiş gurultu becərmişdir.\nHər bir kol tökülməsinə görə 1 qaşıq ağac kül.\nBuş Tsitovit ilə həll olunur\nAvqustun ortalarından başlayır\nSu ilə seyreltilmiş toyuq suyu və ya maye gülü 1-10 nisbətində.\nHər bir kol altında bir kiloqram humus etmək.\nBitkilərin bakımı üçün başqa zəruri prosedur yabanı otların vaxtında çıxarılması olacaqdır.\nSoyuq tullantıların başlanğıcı ilə 5-7 sm bir torf və ya talaş təbəqəsi ilə malç edirlərüstü isə ağcaqanad filialları ilə örtülmüşdür.\nToxumun toxum köməyi ilə çıxarılması çox çətin və vaxt aparan bir prosesdir ki, bu da ana şildən tamamilə fərqlənən bitkiləri ala bilər. Bu üsul bahçıvanlar arasında məşhur deyil.:\nToxumlar qablarda yayılır əvvəlcədən hazırlanmış torpaq ilə və 5 millimetr ilə dərinləşdirmək;\nSonra torpaq yumşaq nəmləndirilmiş və şüşə və ya filmlə örtülmüşdürsonra konteyner hava temperaturu 20-25 dərəcə olan bir otaqa köçürülür;\nIlk çəkdikləri kimi tezliklə sığınacaq çıxarılırvə konteyner işığa köçürülür;\nİlk sənədin gəlməsi ilə fidan kökü ayrı tanklarda;\n3-4 real təbəqənin mövcudluğu açıq yerə transplantasiya hazırlığından danışır.\nÇiyələk yetişdirilməsi bağbanlar arasında çox məşhurdur.:\nBaşlamaq üçün Sağlam və güclü bir kol seçinOnda güclü bir bığ var;\nÇıxışdan sonra yerə sıx basıldı, sonra suvarıldı və fidan kimi baxdı;\n4-6 təbəqənin gəlməsi ilə bir bığ kəsmək və kiçik bir kol yeni bir yerə nəql edilə bilər.\nÇiyələk tacı Crown şöbəsi\nƏn asan yol yaşlı bitkilər üçün uyğun, 2-3 yaşkolun bölünməsi adlanır. Çiyələklər yerdən qazılmış və bir neçə hissəyə bölünmüşdür və onların hər birində yarpaqların rozeti və inkişaf etmiş kökləri olmalıdır. Müstəqil bitkilər qalıcı bir yerə oturmuşdur.\nCrown Fruiting xüsusiyyətləri\nBahçeli çiyələk Crown, bu müxtəlifliyin bəzi xüsusiyyətlərini nəzərə alaraq dəyərinin qorunması üçün əlamətdar bir məhsul gətirir.:\nBu müxtəlifliyin əsas cəhətidir Zamanla meyvələr daha kiçik olurvə ilk dalğa ikincidən daha böyükdür. Bu vəziyyəti yaxşılaşdırmaq üçün heyvandarlıq üçün istifadə olunmayan bütün mürəkkəbləri götürmək lazımdır;\nÇiyələk müxtəlif Crown orta erkən, meyvə müddəti - uzun\nYeməklərinin rəf ömrünü uzatmaq üçün altındakı delikli yeməklərdə toplanmalıdır. Məhsul üçün ən yaxşı vaxt səhər və ya axşam hesab olunur.\nBağ çiyələkləri müxtəlif xəstəliklər və həşəratların təsiri altına düşür. Buna görə xəstəliklər və xəstəliklərlə necə məşğul olmağı bilmək çox vacibdir.\n2 həftə sonra və son meyvələrin yığılmasından sonra buruqlar zamanı Brodsky mayesinin 1% həll yolu ilə çələp edilir.\nTəsirə məruz qalmış kolları yod həll edir (10 litr suda 5-10 damla seyrək).\nKök və çiyələk nematodu\nBu vəziyyətdə, zərər çəkmiş kolları aradan qaldırmaq və yandırmaq üçün yeganə yol.\n"Fitoverm" və ya "Aktara" dərmanı ilə bitki dərmanı.\nYetkin bitkilərin temperaturu 65 dərəcə olan güclü bir potasyum permanganat həlli ilə sulanır. Gənc bitkilər üçün soyuducu bir həll (45 dərəcə) istifadə edin.\nAşağıdakı üsullar profilaktik tədbirlər kimi istifadə olunur.:\nDərhal qardan sonra Buruqlar potasyum permanganatın isti bir həll yolu ilə suvarılır;\nBelə ki, havalanmaların qalınlaşmasına icazə verilmir vaxtında bığ və yuvaları çıxarın;\nHəm də lazım idi məhsulun vaxtı zavodun xəstə hissələrindən xilas olmaq;\nAyda 1 dəfə sərf edirlər profilaktik müalicə Fitosporin və Fitoverm.\nBahçeli çiyələk Crown, ev becərilməsi üçün ən yaxşı qiymətlərdən biridir. Müxtəlif məqsədlər üçün istifadə edilə bilən dadlı meyvələri gətirir.. Bütün tövsiyələri yerinə yetirərkən böyüyən bitkilər olduqca asan olacaq.\nCopyright 2020 \_ Bitkilər haqqında onlayn jurnal \_ Çiyələk tacı növlərinin ətraflı təsviri


Sabiq təhsil naziri: “TQDK-nın ləğvi gözlənilən idi”\n12 Aprel 2016 11:52\nPrezident İlham Əliyevin fərmanı ilə Dövlət Qulluğu Məsələləri üzrə Komissiya və Tələbə Qəbulu üzrə Dövlət Komissiyası ləğv edilib və Dövlət İmtahan Mərkəzi yaradılıb. Onların istifadəsində olan dövlət əmlakı yeni qurumun balansına verilib.\nSabiq təhsil naziri Firudin Cəlilov Publika.az-a açıqlamasında bildirib ki, Tələbə Qəbulu üzrə Dövlət Komissiyası ilə bağlı belə bir qərarın verilməsi gözlənilən idi.\n“Biz bu qurumu yaradanda onun təkcə ali məktəblərə tələbə qəbulu ilə məçgul olacağını deyil, həmçinin bütün sahələrdə işə qəbul prosesini həyata keçirməsini nəzərdə tutmuşduq. Hətta gələcəkdə qurumun ləğv edilməsini də düşünürdük. Yeni qurumun mexanizmi necə olacaq deyə bilmərəm, ancaq hesab edirəm ki, qərarın qəbulu müsbət haldır və bu islahat çoxdan aparılmalı idi”.\nF.Cəlilov bildirib ki, hələ 1992-ci ildə Komissiya yaradılarkən onun tərkibində İctimai Şura da var idi.\n“Komissiya yarananda ictimai şuranın nəzarəti altında işləyirdi. Sonradan Komissiyanın nizamnaməsini dəyişməklə, qurumun yaradılıma məqsədini dəyişmiş oldular. Nəzarət Komissiyası onlara təsir etməsin deyə şuranı ləğv etdilər. Dəfələrlə təklif etmişəm ki, qurum yalnız tələbə qəbulu ilə məşğul olmasın. Adının dəyişdirilməsi gələcəkdə qəbul imtahanlarının da ləğv edilməsində başlanğıc hesab edilə bilər. Çünki dünyada belə bir təcrübə var: orta məktəb imtahanından uğurla keçənlər ali məktəbə qəbul olur, birinci semestr imtahanından sonra kimin oxuyub-oxumayacağına qərar verilir. Hesab edirəm ki, bununla da işlər bir az da asanlaşar. Bildiyiniz kimi, tələbə qəbulu günlərində gərginlik yaranır. Hesab edirəm ki, bu proses nə vaxtsa ləğv olunacaq, çünki bunu həyat tələb edir”.\nQeyd edək ki, yeni yaradılan qurum Dövlət İmtahan Mərkəzi bir çox məsələləri - Azərbaycanda orta ixtisas təhsili müəssisələrinə, ali təhsil müəssisələrində ali təhsilin bakalavriat və magistratura (tibb təhsili üzrə əsas təhsil və rezidentura) səviyyələrinə ixtisaslar üzrə qəbul imtahanları keçirilən fənləri və keçid ballarını, o cümlədən ümumi təhsil müəssisələrində buraxılış imtahanları keçirilən fənləri Təhsil Nazirliyi ilə razılaşdırmaqla müəyyən edəcək. Mərkəz həm də imtahan fənləri üzrə qəbul proqramlarını hazırlayaraq onu Təhsil Nazirliyi ilə razılaşdırmaqla təsdiq edəcək.


Çeşmə İrəvani — Vikipediya\nÇeşmə İrəvani — Əsl adı Rzaquludur.\nÇeşmə İrəvani Fətəli şahın oğlu Mahmud Mirzənin əmirlərindən olan Məhəmməd xan Qacar İrəvaninin oğlu idi. Rzaqulu İrəvani illərlə Nəhavənddə şahın baş xidmətçisi olmuş, yüksək əxlaq və mədəniyyəti ilə fərqlənmişdi. O, hər yerdə hörmət və izzətlə qarşılanmışdı. \nAşağıdakı nümunə onun şeirlərindəndir:\nƏgər bu dilbər mənə mehribandırsa,\nAsimanın mehriban olmaması da kədərli deyil.\nQəlbimdən çıx, ey qəm, çünki bu gecə\nCanan ilə görüş ehtimalı var.\n↑ [İrəvan müsəlman sakinli vilayət olmuşdur. Müəllif, Sərdariniya Səməd. Nəşriyyat, Zərdabi LTD MMC. Nəşr yeri, Bakı. Nəşr ili, 2014]\nVikimənbədə Müəllif:Çeşmə İrəvani ilə əlaqəli məlumatlar var.\nMənbə — "https://az.wikipedia.org/w/index.php?title=Çeşmə_İrəvani&oldid=3932153"\nBu səhifə sonuncu dəfə 23 may 2017 tarixində, saat 10:13-də redaktə edilib.


"Komandanın oyununda inkişaf görünür" - Stadium.az\n"Komandanın oyununda inkişaf görünür"\n29.06.2018 | 784 dəfə oxunub\n“Bu gün daha sürətli oyun izlədik. Zaqreb “Dinamo”su ilə qarşılaşma bizim üçün yaxşı rəqabət oldu”.\nStadium.Az saytının məlumatına görə, bu sözləri “Qəbələ”nin baş məşqçisi Sənan Qurbanov deyib.\n38 yaşlı mütəxəssis “qırmızı-qaralar”ın Sloveniyada keçirilən təlim-məşq toplanışı çərçivəsində baş tutan Xorvatiyanın “Dinamo” klubu ilə yoxlama oyunu barədə fikirlərini gabalafc.az saytına açıqlayıb:\n“Belə rəqibə, sürətli komandaya qarşı oynamaq çox faydalıdı. Çünki hansı rəqibə qarşı necə oynamaq lazım olduğunu görürük. UEFA Avropa Liqasında da belə komandalarla qarşılaşmışıq. Futbolçular da belə matçlara necə yanaşmaq, necə məşq etmək lazım gəldiyini bilirdilər. Belə rəqiblərlə oynamaq bizim üçün müsbət haldı”.\nQurbanov Sloveniya toplanışındakı iki yoxlama oyununa əsasən komandada müsbət dəyişikliklərin olduğunu da qeyd edib:\n“Komandanın oyununda inkişaf görünür. Futbolçular meydançada daha hərəkətlidir. Ehtiyatda oyunçularımız nisbətən az olduğundan bu gün meydana çıxanlar nisbətən çox yükləndi. Yeni transferimiz Ceyms Adeniyi komandayla məşqlərə başlayıb. Cavid Hüseynov da heyətə döndükdən sonra gücümüzə güc qatacaq. “Dinamo” oyunu iki heyətlə keçirdi. Futbolçularımız 90 dəqiqə rəqibə qarşı düzgün mübarizə apardı. Hesabda geri düşdükdən sonra da futbolçular matçda dönüş yaratmaq üçün çalışdılar, sonadək oyun intizamını pozmadılar. Düzgün mübarizə apardılar. Amma oyunun sonlarında rəqibin sürəti həlledici rol oynadı. “Proqres”lə iyulun 12-də keçiriləcək matçadək komandamızın yaxşı forma yığacağını düşünürəm”.


Bakıda arvadının üzünə kislota tökən batalyon komandiri imiş » www.bizimdovr.com\nF.Axundov Müdafiə Nazirliyinin Xızı rayonunda yerləşən hərbi hissəsində xidmət edib. Onun ailə üzvlərinin sözlərinə görə, Xüsusi Təyinatlılar bölüyünün komandiri olan Fuad Axundov polkovnik-leytenant rütbəsini daşıyıb. O, bir neçə il əvvəl təqaüdə çıxıb, “Aprel döyüşləri”ndən sonra onunla müqavilə müddəti artırılıb və Talış kəndi ətrafında cəbhəyə göndərilib. F. Axundov orada batalyon komandiri vəzifəsini icra edib. Ali Komandanlıq Məktəbinin məzunu olub. O, xidmətdə olduğu müddətdə bir neçə dəfə təltif olunub.


“Azərbaycan riyaziyyatçıları” ensiklopedik soraq kitabı nəşr olundu\nRiyaziyyat və Mexanika İnstitutunun direktoru, AMEA-nın müxbir üzvü, professor Misir Mərdanovun müəllifi olduğu “Azərbaycan riyaziyyatçıları” ensiklopedik soraq kitabı işıq üzü görüb.\nLent.az -a verilən məlumata görə, “Elm və təhsil” nəşriyyatında çap olunan kitab 496 səhifədən ibarətdir. Kitabda 12 akademik, 14 AMEA-nın müxbir üzvü, 177 elmlər doktoru, professor haqqında məlumat verilib.\nKitabın elmi redaktoru Xəzər Universitetinin rektoru, fizika-riyaziyyat elmləri doktoru, professor Hamlet İsaxanlıdır.\nOxuculara təqdim olunan “Azərbaycan riyaziyyatçıları” kitabında qədim dövrdən indiyədək Azərbaycanda riyaziyyat elminin inkişafında xidmətləri olmuş alimlər haqqında biblioqrafik məlumat verilir. Kitabda dünya elm xəzinəsinə misilsiz töhfələr vermiş, orta əsrlərin böyük ensiklopedik azərbaycanlı alimi Nəsrəddin Tusi, ondan əvvəlki elmi mühitin formalaşma mərhələləri, tədqiq edilən mühüm məsələləri təsvir edən tarixi faktlar, Tusidən əvvəl yaşamış sələfləri və ondan sonrakı bəzi xələfləri haqqında, XX-XXI əsrlərdə ölkəmizdə riyaziyyatın əsasını qoymuş və onun inkişafında mühüm xidmətləri olub, Azərbaycan Milli Elmlər Akademiyasının akademikləri, müxbir üzvləri, riyaziyyat üzrə elmlər doktoru və professor elmi adına layiq görülmüş alimlərimiz haqqında ensiklopedik məlumatlar xronoloji ardıcıllıqla şərh olunur.\nKitab riyaziyyatın tarixi ilə məşğul olan alimlər, riyaziyyat müəllimləri, tələbələr və geniş oxucu kütləsi üçün nəzərdə tutulub.


Azərbaycan 57-ci «Eurovision» mahnı müsabiqəsində dördüncü olub | Müstəqil Araşdırmalar mərkəzi\nMayın 26-da Azərbaycanda möhtəşəm «Eurovision 2012» mahnı müsabiqəsinin final şousu keçirilib. APA-nın məlumatına görə, İsveç 372 səslə müsabiqənin qalibi olub. Müsabiqəyə ev sahibliyi edən Azərbaycan müsabiqənin dördüncüsü olub. Müsabiqənin ilk beşliyində – İsveç, Rusiya, Serbiya, Azərbaycan və Albaniya yer alıb. Azərbaycana Albaniyadan 4, Ukraynadan 12, Belarus 7, Malta 12, San Marino 4, Böyük Britaniya 2, Türkiyə 12, Yunanıstan 5, Bosniya və Herseqovina 7, Moldova 10, Bolqarıstan 10, Kipr 8, Slovakiya 6, Makedoniya 2, Litva 12, Gürcüstan 10, Serbiya 3, Rusiya 10, İsrail 8, İrlandiyadan 1 xal verilib.\nAzərbaycan 8 balı Maltaya, 10 balını Rusiyaya, 12 balını Türkiyəyə verib.\nAlbaniya 12 xalı Yunanıstana, Monteneqrodan 12 xal Serbiyaya, Rumıniya 12 xalı Moldovaya, Avstriya 12 xalı İsveçə, Ukrayna 12 xalı Azərbaycana, Belarus 12 xalı Rusiyaya, Belçika 12 xalı İsveçə, Azərbaycan 12 balını Türkiyəyə, Malta 12 balını Azərbaycana, San Marino 12 balını Albaniyaya, Fransa 12 balını İsveçə, Böyük Britaniya 12 balını İsveçə, Türkiyə 12 balını Azərbaycana, Yunanıstan 12 balını Kiprə, Bosniya və Herseqovina 12 balını Makedoniyaya, Moldova 12 balını Rumıniyaya, Bolqarıstan 12 balını Serbiyaya, İsveçrə 12 balını Albaniyaya, Sloveniya 12 balını Serbiyaya, Kipr 12 balını Yunanıstana, Xorvatiya 12 balını Serbiyaya, Slovakiya 12 balını İsveçə, Makedoniya 12 balını Albaniyaya, Niderland 12 balını İsveçə, Portuqaliya 12 balını İspaniyaya, İslandiya 12 balını İsveçə, İsveç 12 balını Kiprə, Norveç 12 balını İsveçə, Litva 12 balını Azərbaycana, Estoniya 12 balını İsveçə, Danimarka 12 balını İsveçə, Latviya 12 balını İsveçə, İspaniya 12 balını İsveç, Finlandiya 12 balını İsveçə, Gürcüstan 12 balını Litva, İtaliya 12 balını Albaniyaya, Serbiya 12 balını Makedoniyaya, Almaniya 12 balını İsveçə, Rusiya 12 balını İsveçə, Macarıstan 12 balını İsveçə, İsrail 12 balını İsveçə, İrlandiya 12 balını İsveçə verib.\nSəbinə Babayevanın səhnəyə Azərbaycanın dünya şöhrətli muğam ifaçısı Alim Qasımovla birgə səhnəyə çıxması və “When the music dies” mahnısını mükəmməl səsi ilə ifa etməsi zaldakı bütün tamaşaçıları ayağa qaldırıb.\nHər iki yarımfinalda olduğu kimi, final şousunda da “Baku Crystal Hall” hər ölkənin öz bayrağında işıqlandırılıb. Hər ölkənin çıxışından əvvəl isə Azərbaycanı tərənnüm edən postkartların nümayişi maraqla qarşılanıb. Final şousu müsabiqəni işıqlandıran jurnalistlərin çalışdığı Mətbuat Mərkəzində də çoşğu yaşanıb.\nAzərbaycanlı bəstəkar-müğənni Eminin interval aktında çıxışı isə yaddaşlara həkk olunub. Onun ifasından əvvəl Müslüm Maqomayevin bəstəsi olan «Azərbaycan» mahnısı səsləndirilib, həmin mahnının altında bütün zal da «Eurovison 2012»nin şüarı olan «Light your fire»a uyğun olaraq odlarla işıqlandırılıb. Emin bu odların işığında səhnəyə yüksəklikdən düşüb və yaddaqalan ifa nümayiş etdirib. Eminin ifasının sonunda səhnəyə Azərbaycanın üç rəngli bayrağı gətirilib.\nSəslərin açıqlanması üçün canlı bağlantılar zamanı ölkələrin təmsilçilərə verdikləri səslər elan edilib. Azərbaycandan səsləri Eurovision 2010 təmsilçimiz Safura Əlizadə açıqlayıb. Onunla yanaşı digər ölkələrdən səsləri elan edənlər arasında da Eurovision yarışmasından tanıdığımız simalar olub. Belə ki, Finlandiyanın səslərini 2006-cı ildə Eurovision Mahnı Müsabiqəsinin qalibi olan “Lordi”, Belarusun səslərini isə 2007-ci ildə bu ölkəni təmsil edən Dmitriy Kaldun, Fransadan isə nəticələri Eurovision 2011 təmsilçisi Amauri Vassili açıqlayıb.\nMüsabiqənin qalibi olan İsveç təmsilçisi Lorinə Eldar Qasımov və Nigar Camal tərəfindən Eurovision-un triumf mikrofonu təqdim edilib. Sonda Lorin öz müsabiqə mahnısı olan «Eupohiria»nı «Baku Crystal Hall» səhnəsində ifa edib.\nMayın 26-da Azərbaycanda möhtəşəm «Eurovision 2012» mahnı müsabiqəsinin final şousu keçirilib. APA-nın məlumatına görə, İsveç 372 səslə müsabiqənin qalibi olub. Müsabiqəyə ev sahibliyi edən Azərbaycan müsabiqənin dördüncüsü olub. Müsabiqənin ilk beşliyində – İsveç, Rusiya, Serbiya, Azərbaycan və Albaniya yer alıb.


Ana səhifə » Siyasət » Mais Səfərli: Azərbaycan həmişə sülhün tərəfdarı olub və konstruktiv mövqe nümayiş etdirib\n“Bu gün bütün xalqımız qələbəyə köklənib. Qısa müddət ərzində rəşadətli ordumuz işğal altında olan bir sıra yaşayış məntəqələrimizi və strateji əhəmiyyətli yüksəklikləri düşməndən azad edib. Biz ordumuzla qürur duyuruq və ərazi bütövlüyümüzün təmin olunması məsələsində ölkə Prezidenti, Ali Baş Komandan İlham Əliyevin yanındayıq”. Bu fikirləri Yurddaş Partiyasının sədri Mais Səfərli deyib.\nMais Səfərli bildirib ki, Azərbaycan həmişə sülhün tərəfdarı olub və konstruktiv mövqe nümayiş etdirib. Amma Ermənistanın məqsədli şəkildə münaqişənin sülh yolu ilə həllini uzatması yolverilməzdir. Onun sözlərinə görə, Azərbaycan çox qısa müddətdə öz torpaqlarını işğaldan azad etməyə qadir olduğunu dəfələrlə bəyan etmişdi: “Ermənistan isə bu xəbərdarlığa əməl edib sülhə gəlmədi. Dövlət başçımızın da qeyd etdiyi kimi, biz bu məsələlərdə səbrli davrandıq və maksimum sülh danışıqlarının tərəfində olduğumuzu bütün dünya ictimaiyyətinə sübut etdik. Amma bizim də səbrimizin bir həddi var idi. Biz Azərbaycan xalqı olaraq sülhpərvər xalqıq, amma 30 ilə söykənən işğal faktına son qoyulmalıdır. Biz 30 il ərzində beynəlxalq təşkilatların bəyanatlarının heç bir effektinin olmadığının şahidi olduq. Bu bəyanatlara biz səbrlə, təmkinlə yanaşdıq, amma Ermənistan dövləti BMT Təhlükəsizlik Şurasının Azərbaycan ərazilərinin qeyd-şərtsiz azad olunması ilə bağlı qəbul etdiyi 4 qətnaməni görməzdən gəldi. Amma indi Paşinyan ayrı-ayrı dövlətlərin rəhbərlərinə diz çöküb yalvarır”.\nPartiya sədri qeyd edib ki, ordumuzun işğal altında olan torpaqlarımızı azad etməsi haqqımızdır: “Çox sevindirici haldır ki, bu gün cəmiyyətimizin bütün təbəqələri, o cümlədən siyasi partiyalar, QHT-lər Ali Baş Komandanımızın yanındadır. Hər birimiz canımızdan keçməyə hazırıq. Yetər ki, bu işğala son qoyulsun. İnsanlar artıq qələbəyə köklənib”.\nÖlkədə fəaliyyət göstərən 50 siyasi partiyanın da ordumuza və Ali Baş Komandana dəstək məqsədilə birgə bəyanat imzaladığını xatırladan M.Səfərlinin sözlərinə görə, radikal müxalifət yenə də öz xislətini və antimilli mövqeyini nümayiş etdirdi: “Əslində, bu yanaşma ilə özlərini ifşa edib xalq qarşısında növbəti dəfə rəzil duruma düşdülər. Ümumilikdə, 50 siyasi partiyanın birgə mövqeyi ölkəmizdə milli həmrəyliyin daha da güclənməsində mühüm rol oynayır”.


Zaur Məhərrəm kimdir?\nZaur Xasay oğlu Məhərrəmov 1938-ci il yanvarın 28-də Bakıda ziyalı ailəsində anadan olub. Fəaliyyətə 1956-cı ildən “Azərbaycanfilm” kinostudiyasında assistent kimi başlayaraq, 1957-1963-cü illərdə Moskvada Ümumittifaq Dövlət Kinematoqrafiya İnstitutunda kinooperator fakültəsində təhsil alıb və institutu əla qiymətlərlə bitirərək “Azərbaycanfilm” kinostudiyasında quruluşçu operator kimi fəaliyyətini davam etdirib. O, 16 bədii filmin quruluşçu operatoru olub və bu əsərlərlə Azərbaycan kinosunun operator məktəbini daha da yüksək zirvələrə qaldırıb.\nBu gün o, Türkiyənin Anadolu Universitetinin kino və TV bölməsində dərs deyərək, öz bilik və bacarığını qardaş türk xalqının kinosunun inkişafına həsr edərək Türkiyə sinemaçıları ilə Azərbaycan kinematoqrafçıları arasında ünsiyyət yaradılmasında körpü rolunu oynayır. Onun təzə çapdan çıxmış “Kino üzərində düşüncələr” kitabı isə kinematoqrafa olan vurğunluğunun və sədaqətinin daha bir təzahürüdir.\nAzərbaycan Komsomolu mükafatı - 1976\nAzərbaycan SSR əməkdar incəsənət xadimi - 01.12.1982


Cizgi filminin zərərləri - Azadliq Xeber\nCizgi filminin zərərləri\nValideynlərdən xahiş olunur ki, uşaqlarınıza keyfiyyətsiz cizgi filmi izlətdirməyin.\nAlimlər xəbərdarlıq edirlər ki, uşaq cizgi filmləri zorakılıq səhnələri ilə doludur və uşaqlar bunun doğru olduğunu düşünərək tə’sir altında qalırlar.\nBunu London Universitetinin alimlərinin apardıqları araşdırmalar göstərir. Uşaq cizgi filmləri heç də məsum deyil. Bu cür cizgi filmlərin qəhrəmanları böyüklər üçün nəzərdə tutulan filmlərlə müqayisədə daha çox ölürlər.\nAraşdırmaya 1937-ci ildən (Ağca xanım) 2013-cü ilə qədər (Soyuq ürəklər) çəkilən cizgi filmlərini daxil ediblər.\nCizgi filmlərindəki zorakılıq səviyyəsi araşdırılıb. Məlum olub ki, bu filmlərin qəhrəmanları əksər hallarda ölür. Bundan başqa, baş qəhrəmanların valideyinləri də tez-tez ölürlər. Misal üçün, “Nemonun axtarışında” cizgi filminin 4-cü dəqiqəsində yırtıcı balıqlar Nemonun anasını yeyirlər. Tarzan cizgi filminin isə 4-cü dəqiqəsində Tarzanın valideyinləri leopardı öldürürlər\nUşaqlarınıza izlətdiyiniz cizgi filmini keyfiyyətli seçin ki, baxdığı cizgi filmi onun inkişafına, tərbiyəsinə davranışlarına müsbət tə’sir etsin. Bundan əlavə gündə sadəcə bir saat izləmələrinə icazə verin.Onu da ikiyə bölün.Yarım saat sabah, yarım saat axşam olmaq şərtilə, əks təqdirdə bu uşaqlarınızın davranışının pozulmasına gətirib çıxaracaq.


Nur-az.com - Allah kimə yaxşı deyib?\nAllah kimə yaxşı deyib?\nİndi dostuq. Sənə gözəl görünürəm. Pis xasiyyətlərimə göz yumursan, hər yerdə yaxşılığıma danışırsan. Pisliyimə deyilənlərə etiraz edir, inanmırsan. Amma sabah dostluğumuz kəsilsə ya düşmən olsaq, sənə çirkin görünəcəyəm, yaxşı xasiyyətlərimə kor olacaqsan, hara çatdın pisliyimə danışacaqsan. Yaxşılığıma deyilən sözlərə etiraz edəcəksən yaxşılığıma bilə-bilə. Demək, bilmək bəs etmir, sevmək lazımdır. Demək bilmək bəs etmir, nifrət bildiyinə qara pərdə çəkir.\nArtıq düşmənik. Dost olanda kişi kimi dost olduğumuzu düşünürdük, kişi olduğumuzu düşünürdük. Düşmən olandan sonra üzə çıxdı namərdliyimiz, xəyanətkarlığımız. Mən sənin yaxşılıqlarına, sən də mənim yaxşılıqlarıma kor olduq. Dedik ki, Allah, belə pis adala necə dost olmuşam. Amma Allah görür ki, ikimiz də pisik. Yaxşı o insandır ki, düşməninə münasibətdə insandır, mərddir, əxlaqlıdır, rəhmlidir. Yaxşı o insandır ki, Allah onu yaxşı sayır. Gəl özümüzdən soruşaq görək Allah kimə yaxşı deyib? Aç Quranı oxuyaq:\nO kəslər ki, qeybə inanır, namaz qılır və onlara verdiyimiz ruzidən (ailələrinə, qohum-qonşularına və digər haqq sahiblərinə) sərf edirlər.\nO kəslər ki, (Allaha) namaz qılır və rükuda olduqları halda zəkat verirlər.\nVə o kəslər ki, namazlarını (layiqincə) hifz edərlər...\n4093 dəfə baxılıb


Nəvəsi ilə eyni gündə doğulan jurnalist: “Keşməkeşli, məşəqqətli həyat yolu keçmişəm” - sherg.az\n2018-08-29 16:32:57 | 535 dəfə oxunub\nNəvəsi ilə eyni gündə doğulan jurnalist: “Keşməkeşli, məşəqqətli həyat yolu keçmişəm”\nYadigar Məmmədli: "Mən həyatımı şüurlu şəkildə yaşamışam və indi də fəxr edirəm, qürur hissi keçirirəm"\nDemokratik Jurnalistlər Liqasının sədri, tanınmış jurnalist Yadigar Məmmədlinin bu gün 57 yaşı tamam olur. Bu münasibətlə "Şərq” qəzeti olaraq, Yadigar müəllimə zəng edib təbriklərimizi çatdırdıq.\nDoğum günü təəssüratlarını bizimlə bölüşən Y. Məmmədli deyib ki, artıq 3 ildir, ailəsində 29 avqust tək onun deyil, nəvəsi Dənizin də doğum günüdür....\n- Ona görə, nəvəm dünyaya gələndən indiyə qədər ad günlərimizi ailədə, dostların, qohumların əhatəsində keçirmişik. Bu gün də əvvəlki illərdə olduğu kimi, daha çox nəvəm üçün təbrikləri qəbul edəcəyik.\n- Yola saldığınız bu 57 il sizdən nə apardı və sizə nə verdi?\n- Geriyə dönüb baxanda, bəzi addımlarımın daha məqsədli, daha qətiyyətli, uğurlu olduğunun fərqinə varıram. Amma bununla bərabər, boşa xərclənən zamanlarımız, anlarımız da olur. Fakt faktlığında qalır ki, bu 57 il yaşanıb. Mən həyatımı şüurlu şəkildə yaşamışam və indi də fəxr edirəm, qürur hissi keçirirəm. Bütün səhvlərimlə, çətinliklərim və problemlərimlə bir yerdə yaşamışam. Qənaətim budur ki, çox şərəfli ömür yolu keçmişəm.\nÖtən əsrin sonlarında bir quruluşun dağılması, yeni hakimiyyətin, yeni idarəçiliyin formalaşdığı mühitdə yaşadıq. Fəaliyyət göstərdiyim jurnalistika sahəsində də bir çox problemlərlə, çətinliklərlə qarşılaşdım. Keşməkeşli, məşəqqətli həyat yolu keçmişəm. Lakin yenə də xatırlayanda qürurlu hislər yaşayıram, xoş təəssüratlara qapılıram. Yaşadıqlarımdan peşmançılıq hissi keçirmirəm.\n- Bundan sonra işlərinizdə, şəxsi həyatınızda planlarınız nələrdir?\n- Daha çox jurnalistika sahəsindəki təcrübələrimi gənclərə yaymaq haqqında düşünürəm. Elə bu məqsədlə ara-sıra Bakı Dövlət Universitetində, əksərən isə Azərbaycan Dillər Universitetində tələbələrə dərs verirəm. Jurnalistika sahəsində bir çox problemlər var. Onlardan biri də jurnalistin sərbəst şəkildə informasiya əldə etmək imkanlarının məhdudluğudur. Bu kimi problemlərin aradan qaldırılmasına, jurnalistlərin peşəkarlığının artırılmasına ehtiyac var. Mən də bir jurnalist kimi həmin məsələlərdə fəaliyyətimi davam etdirməyi düşünürəm. Demokratik Jurnalistlər Liqası və üzvü olduğum Mətbuat Şurası səviyyəsində sözügedən problemlərlə bağlı daha çox işlərə imza atmaq niyyətindəyəm.


"Hər dövrün öz "Ramil Diniyevləri" olur" (SORĞU) - İdmanXəbər\nElçin Cəlilov (Futbolpress.az): "8 komandalı çempionatda faciə görmürəm. Çünki reallığa qalsa, özünü təmin edə biləcək heç 2 klub yoxdur. Bunların fəaliyyəti üçün maliyyə dolayısıyla dövlət büdcəsindən – yəni vətəndaşın qazancından gedir. Hazırkı durumda nə qədər komanda sayı çox olsa, o qədər məsrəf çox olar. Bu sahə özü-özünü təmin etmir. Niyə komada çoxluğu istəyirlər ki? Qaldı ki hakim məsələsində, burda da əlahiddə, qeyri-adi nəsə görmürəm. Yenə "ramil diniyev" obrazlarından istifadə edirlər. Onların əliylə istədiklərini edirlər. Guya bu qədər hoqqanı edən Hakimlər Komitəsinin sədri Xaqani Məmmədovdu, əslində o, icraedici fiqurdu. Tapşırıqlar ondan yox, onun başı üstündən gedir. Hər dövrün öz "Ramil Diniyevləri" olur. Klublar fəal olmalıdılar. Hakimlərin səhvlərini detallı nümayiş etdirən materiallarla mediada çıxış etməlidilər. AFFA qarşısında məsələ qaldırılmalıdı. Belədə çəkinlərlər çox fırıldaq eləməyə".\nRövən Binnətli (CBC Sport): Turun 4 görüşünün hamısında tərəflərdən biri qalib gəldi. Futbolçular 8 dəfə fərqləndilər ki, bu da hər oyuna orta hesabla 2 qol deməkdir. Ölkə çempionu "Qarabağ"ın mövsümə məğlubiyyətlə başlaması da ilk turun diqqət çəkən məqamlarındadır. Yalnız bir görüşdə – "İnter" – "Qarabağ" oyununda komandaların hər ikisi qol vurdu…\nHakimliklə bağlı. Bu məsələ bizdə xüsusilə qabardılır. Referilərin səhvlərinə, yanlış qərarlar verməsinə tez-tez rast gəlirik. Amma bu, təkcə Azərbaycan futbolunda müşahidə olunan problem deyil. Bizdəki hakim xətalarından daha ciddi yanlışlıqlar dünya, Avropa çempionatlarında, qitəmiqyaslı turnirlərdə, aparıcı ölkələrin milli çempionatlarında müşahidə olunur. Məsələ ilə bağlı yekun olaraq onu deyim ki, bu gün hakim səhvlərinin gündəmdən düşməməsinin əsas səbəbi texnoloji vasitələrdən geniş istifadədir. Müasir texnologiyanın "gözündən" heç nəyin yayınmaması, necə deyərlər, hamını "gözlü" edib – "gözünü açıb" da deyə bilərik".


“YUĞ” “Azdrama”nın bufetində olmalıdır\nMən “YUĞ”-un daimi tamaşaçısı deyiləm. Ümumiyyətlə, heç bir teatrın. Yadıma salmağa çalışıram, üst-üstə “YUĞ”-un dörd, ya beş tamaşasına getmişəm. Bəlkə də daha az.\nHər halda “YUĞ”-un tamaşalarında “Azdrama”da olduğu kimi darxdığımdan əsnəməyimi, yarımçıq tərk etməyimi xatırlamıram.\nHətta tamaşa zəif olsa belə səhnədəki dinamika, aktyorların ötürdüyü energetika, onların tamaşaçı ilə sıx kontakt yarada bilməsi adamın diqqətini səhnədən ayrımağa qoymur.\nDaha bir vacib nüans. “YUĞ”-un aktyorlarının çoxunun müəyyən bir intellektual bazası var, onlarla sənət haqda rahat söhbət etmək olar: Vidadi Məmmədov, Məmməd Səfa, Gülzar Qurbanova, Sona Mikayılova, Yaqut Paşazadə, keçmiş “YUĞ”çu Mehriban Zəki. “YUĞ” məktəbinin yetirməsi Hikmət Rəhimov isə Azdramanın tamaşalarına canlanma gətirdi.\nİndi gələk əsas məsələyə. Bir neçə gündür gündəmdə əsas mövzulardan biri “YUĞ”-un binasının sökülməsi və ona yeni binanın verilib-verilməməsi ilə bağlıdır.\nYazıçı Kamal Abdulla “YUĞ”-un “Pantomima” ilə birləşməsini təklif edir. Bildiyimə görə, Pantomima teatrında darısqallıqdır, məkan imkanları məhduddur.\n“YUĞ” kimi spesifik teatra mərkəzdə, əlverişli, yaxşı maddi-texniki baza ilə təmin olunmuş bina verilməsi vacibdir. Bir alternatıv teatr olaraq, fərqli estetikasına görə onun buna haqqı var.\nOna görə təklif edirəm ki, “YUĞ”-a “Azdrama”da yer verilsin. Üstəlik, əvvəlllər də orda fəaliyyət göstərib. Lap yuxarı qatda. Onsuz da “Azdrama”da yer boldur. Hətta o qədər boldur ki, adam özünü onun nəhəng, soyuq, vahiməli divarları arasında Kafkanın “Qəsr”indəki kimi hiss edir. Çıxılmaz labirintə oxşayan binasında addımlayanda elə bilirəm ki, hansısa döngədən bir bədheybət qarşıma çıxıb məni udacaq. “YUĞ” teatrına ordan bir məkan versələr, bəlkə boz, enerjisiz divarları arasına sənət istiliyi gəldi, monotnluqdan xilas oldu.\nMəsələn, “Azdrama”nın bufetini onlara təklif edə bilərlər. Düzdür, bufeti sevən aktyorlardan biri müsahibəsində demişdi ki, biz orda illərlədir, ciddi sənət söhbətləri edirik. Ciddi sənət söhbətləri eləmisizsə, bəs nəticə hanı? Axı, o söhbətlərin səhnədə və ya ən azı müsahibələrdə bir nəticəsi görünməlidir, ya yox.\nMəşhur rejissorlardan biri deyir ki, mənim filmlərim elə belə yaranmırdı, bu, bizim dostlarla kafedə (kim istəsə bufet kimi oxuya bilər) söhbətlərimizin nəticəsidir.\nYaxud başqa misal. Bunuellə Dali bir yerdə avaralanıb, içki içirmişlər. Birdən Bunuelin yadına yuxusu düşür, Daliyə danışır. O da təklif edir ki, bundan film çəkək. Dünya kinosunda sürrealizmin dönüş nöqtəsi sayılan “Əndəlus köpəyi” bu avaralanmanın, içkinin nəticəsidir.\nYəni bufeti nəticəsiz söhbətlərin məkanına çevirməkdənsə, böhranda dövlətə bina tikintisi üçün əlavə pul xərclətmədən onu “YUĞ”-un səhnəsi üçün yararlı eləmək olar.\nHətta “Azdrama”nın səhnəsində də şərikli fəaliyyət göstərə bilərlər. Onsuz da “Azdrama”da tamaşaların əksəriyyəti zəifdir, onları repertuardan çıxarsan mili teatr heç nə itirməz.\nÜmumiyyətlə, düşünürəm ki, Azərbaycanda müəllimlər, həkimlər bilik səviyyələrinin müəyyənləşdirilməsi üçün məcburi attestasiyadan keçdiyi kimi bunu dövlət büdcəsindən maliyyələşən teatrların, həmçinin “Azdrama”nın yaradıcı heyətinə də tətbiq eləmək lazımdır.\nMəsələn, onlara bu cür suallar verilsin:\nRol üzərinə işə necə, nədən başlayırsız?\nAzdrama yaranandan mövcud olmuş aktyor məktəblərini təhlil edin.\nOynadığınız filan rolun ikinci planını izah edin.\nMüasir teatr tendensiyaları, pyesləri haqda nə bilirsiz?\nÇağdaş dünya teatrında tanınmış üç rejissorun adını çəkin.\nAzdramanın ikona aktrisası Məleykə Əsədovanın yaradıcılığındakı mərhələləri danışın.\nBü günün tələb olunan aktyoruna çevrilmək üçün hansı keyfiyyətlər vacibdir?\nMərahim Fərzəlibəyovla Ağakişi Kazımovun yaradcılığında, aktyorla iş prinsipindəki, tamaşalara verdikləri quruluşda hansı fərqlər var və s.\nAttestasiyadan sonra aktyorlar saf-çürük ediləcək, istedadlar qalacaq, böhranlı günlərimizdə dövlət büdcəsinə qənaət ediləcək, “YUĞ”-un fəaliyyəti üçün də geniş meydan açılar. Onsuz da orda elə fakturasız aktyorlar var ki, Hollivudun B kateqoriasında film çəkən rejissor onları kütləvi səhnəyə belə çəkməz.\nNəhayət, bir məqamı da qeyd eləmək istəyirəm. “Azdrama”nın bir qism aktyoru İsrafil İrsafilova etiraz edəndə, onların protestosu primitiv müsahibələrdən o yana keçmədi. Əgər onlar yaradıcı, orijinal protesto eləsəydilər, şəxsən mən onların əlini sıxıb buna görə onlara təşəkkür edərdim.\nMisal üçün, Gəzi Parkı hadisələrindəki “Duran Adam” aksiyasını xatırlayın- bu, mahiyyətində sülh motivi daşıyan ağıllı düşünülmüş aksiya idi.\nİndi “YUĞ” teatrı aksiya olaraq hər gün tamaşalar təqdim edir. Əla ideyadır. Amma məsələn, mən “YUĞ”-dan yaradıcı, maraqlı, öznəməxsus aksiya gözləyirəm. “YUĞ”-un üslubunu nəzərə alsaq, tamaşaçının bunu ondan gözləməyə haqqı var.\n“YUĞ”-un məsələn, tamaşalarında qəfildən seyrçiyə yaxınlaşıb kontakt qurmaqla onu çaşbaş vəziyyətə salmaq kimi tərzi var.\nO zaman bu gözlənilməz tərzi aksiya kimi həyata keçirmək olardı. Tutalım ki, növbəti tamaşalarını küçədə eləsinlər, adamlarla yaradıcı kontakt qursunlar və s.\nGərək ki, Tükiyədə gənc cazmenlər beynəlxalq festivala getməyə pul tapmayanda, metroda caz oxumaqla aksiya eləmişdilər ki, dövlət onlara diqqət ayırsın.\nİnanıram ki, Vaqif İbrahimoğlu yaşasaydı, çox daha fərqli şeylər edərdi.\nÜmumiyyətlə isə, həmişə bu fikirdə olmuşam ki, bizdə yardıcı adamların həyat tərzi ilə yaradcılığındakı ideyalar üst-üstə düşməyib.\nİndi iş gərəyi, Bunuelin “Mənim son nəfəsim” kitabını təkrar oxuyuram, qeydlər aparıram. Bunuel filmlərində hansı ideyaları irəli sürübsə, necə çəkibsə, reallıqda da o cür yaşayıb. Hərdən istəyirəm, məndən bu qədər uzaqda doğulmuş, fərqli epoxada yaşamış və eyni zamanda bu qədər doğma, ölümündən sonra belə bu qədər diri olan adamı qəbirdəki çürümüş sümüklərini bağrıma basım... basım ki, nə yaxşı bu dünyada yaşamısan və filmlər çəkmisən.


Ekoloji problemlər — Vikipediya\nBəşər (texnika) inkişaf etdikcə oksigen ehtiyatı azalmağa və karbon qazı çoxalmağa doğru getmişdir. Bu proses 20-ci əsrdə çox-çox sürətlənmişdir. Milyonlarla avtomobillərdən çıxan tüstülər, qazanxanalar, zavodların tüstüsü, kondisionerlər və s. Texnika dünyamızı addım-addım məhvə doğru aparır. Düzdür, oksigen ehtiyatını, okeanlarda buxarlanan su tarazlasa da, yaşıllıqlarda fotosintez prosesi getsə də, bu tarazlıq keçən əsrlərdə qalmışdır.\nDizel daxiliyanma mühərrikini ixtira edərkən gələcək ekoloji pozğunluğun bünövrəsini qoymuşdur. Alim lazımdı mexaniki enerjini elektrikdən, günəşdən, küləkdən, sudan və s. alsin. Amma iri sənaye maqnatları çətin ki, bu ixtiraların həyata keçməsinə və ya istehsalına imkan versin.\nEkoloji halın dözülməz hala gəlməsi ozon qatının məhvi və oksigen qazının çox-çox azalması zəncirvari olaraq digər fəsadlar törədəcək. Günəşin zərərli şüaları, hava çatışmazlığı, kəskin iqlim dəyişkənliyi, təbii fəlakətlərin artması və bunlardan doğan mənfurluqlar. İnsan ömrünün qısalması, səhhətlərin pozulması, doğuşların qeyri-normallığı , yaşama və işləmənin çətinləşməsi. Yaxın 150-200-ilə gözlənilən bu hadisələr, həmçinin qiyamət əlamətlərini də xatırladır. İnsanların sayı artmaqla texnika və texniki tələbatlar artmağa doğru gedir.\nİri şəhərlərdə sənaye və məişət tullantılarının uzun illər yığılıb istifadəsiz qalması öz növbəsində gərgin ekoloji vəziyyətin yaranmasına səbəb olmuşdur. İri yaşayış məntəqələrində, xüsusən sənaye mərkəzlərində məişət tullantılarının daşınması və yerləşdirilməsi də xüsusi narahatlıq doğurur. Bakı, Sumqayıt, Gəncə kimi şəhərlərin kənarlarında saysız miqdarda qanunsuz tullantı poliqonları yaranmışdır ki, bu da ətraf mühiti çirkləndirməklə bərabər, həm də insanların sağlamlığı üçün təhlükə yarada bilən xəstəlik mənbələrinə çevrilmişlər. Ekoloji baxımdan davamlı inkişaf prinsiplərinə müvafiq olaraq [[Təhlükəli sənaye tullantılarının idarə olunması üçün aşağıdakı strateji tədbirlərin həyata keçirilməsi zəruridir:\nSənaye istehsalında oksigenə tələbatı təkmilləşdirmək, və digər zərərsiz tələbatı həyata keçirmək.\nNəqliyyat sisteminin elektrikləşdirirlməsi, mexaniki və qeyri-mexaniki. Mexaniki dedikdə əsas və işlək yollara iki tərəfli elektrik xətlərinin çəkilməsi, avtomobillərin bu sistemə görə təkmilləşdirilməsi, yeni yol hərəkəti qaydalarının yaradılması və s.\nTorpaqların münbitləşdirilməsi və yeganə oksigen istehsal edən yaşıllıqların salınması, suvarma sisteminin təşkili və bütün bunların, ümumi və dövlət tərəfindən qorunması.\n↑ Sakit Hüseynov. Davamlı insan inkişafı və ekoloji təhlükəsizlik.Qloballaşma şəraitində davamlı inkişafın aktual problemləri mövzusunda Beynəlxalq konfransın materialları. Bakı, Azərbaycan Universiteti, 4-5 may 2011-ci il, s.176\nhttp://www.eco.gov.az/mus.php?id=1755 Arxivləşdirilib 2010-09-21 at the Wayback Machine\nAbşeron yarımadasının ekoloji problemləri\nMənbə — "https://az.wikipedia.org/w/index.php?title=Ekoloji_problemlər&oldid=5726364"\nBu səhifə sonuncu dəfə 19 yanvar 2021 tarixində, saat 02:52-də redaktə edilib.


Nə etməli?: Ziya Bünyadovu sənədlərdə necə öldürdülər?\nZiya Bünyadovu sənədlərdə necə öldürdülər?\nNovruz şənliyindən, şirniyyatından sonra sizə acı qətl hadisələrindən yazmaq istəyirəm. Onlardan birincisi akademik Ziya Bünyadovun terroru ilə bağlıdır. Növbəti yazı “Sumqayıt hadisələri”ndən olacaq.\nÇoxları inanır ki, ölümün səbəbi...\nZiya müəllimin qətlinin rəsmi və qeyri-rəsmi izahları var. Qeyri-rəsmi daha populyar və daha çox inandırıcıdır. Bu haqda heç bir il deyil “Azadlıq” qəzetində MTN və DIN-nin iki keçmiş əməliyyatçıları Ramin Nağıyev və Salman Əliyev ətraflı yazıblar, müsahibə veriblər. Onları ümumiləşdirsək, Ziya Büynadovun qətlinin arxasında hazırkı siyasi hakimiyyətin dayandığını qəbul etməliyik. Akademik Ermənistana satılan benzinin və ordudakı maxinasiyaların izinə düşübmüş və bu yol onu o dünyaya aparıb. Ramin Nağıyevin iddiasına görə, Z.Bünyadovun qətlinin icraçısı məşhur Hacı Məmmədov və onun dəstəsi olub.\nİndi gələk rəsmi izaha\nBayram günləri akademikin qətli işi üzrə məhkəmə sənədlərini oxuyub heyrətimdən hələ də gözü bərəliyəm.\n2001-ci ildə aparılan məhkəməyə sədrliyi Ənvər Seyidov edib. Bu şəxs ədalətsiz və qərəzli hökmləri ilə yanaşı həm də yazıçılığa iddia edir.\nAkademikin qətli ilə bağlı aparılan məhkəmə istintaqı və hökmü o qədər bəsitdir ki, ədalətsizlik bir yana, Ənvərin yazıçı kimi fantaziyasının dayazlığına heyrətlənirsən.\nO cinayət işindəki materalların maraqlı detallarını təkrar yada salmağı faydalı bilirəm.\nZiya müəllimin öldürülməsi ilə bağlı istintaqın və məhkəmənin gəldiyi nəticə budur. Guya akademik Moisey Kalankatuklunun “Alban tarixi” kitabını azərbaycancaya çevirdiyinə görə Iranın dini dairələrinin qəzəbinə gəlib. Çünki tərcümənin girişində akamdemik islam və onun peyğəmbəri barədə təhqiramız fikirlər işlədib. Cinayət işində bu haqda dönə-dönə bəhs olunsa da, qəzəbə gələn fikrin konkret hansı olduğu göstərilməyib.\nSovet dövründə Islama qarşı çıxmaq adi hal deyildimi?\nHörmətli oxucu, qəzəbə gələn fikir o cür səs-küylü hadisədən sonra heç indi də ölkə ictimaiyyətinin mütləq çoxluğuna bəlli deyil, razısınızmı? Bəs necə ola bilər ki, o, uzaq 1997-ci ildə həmvətənlərimizi amansız qətli törədəcək qədər coşdura bilib?\nMəqsəd Islam əleyhinə ateist SSRI zamanı yazılan fikirlərə görə insanların cəzalandırılması idisə, onda gərək Iran ölkəmizin azı 65 faziini dara çəkərdi, güllələdərdi...\nZiya müəllim həmin kitabı 1989-cu ildə tərcümə edib. Qətlinə qədərsə akademik Quranı da müştərək tərcümə etmişdi.\nSəfirlik işçisi ya yalançıdır, ya da səhlənkar\nZiya Bünyadov haqqında hansısa ayətullahın ölüm fətvası verməsi haqda cəmi bir nəfərin şahid ifadəsi var. Bu da 1995-ci ildə Irandakı səfirliyinizdə 2-ci katib işləyən Cavanşir Vəkilovdur. Məhkəmə ifadəsində o, akamdemik haqqında dindarların fətva verdiyini deyib; ancaq hansı dindarın, hansı şəraitdə fətva verdiyi, Vəkilovun onu hardan eşitdiyi haqda heç bir dəlil, sübut yoxdur.\nVəkilovun uydurma ifadəsinə əminlik ordan yaranır ki, ölüm fətvası kimi ciddi xəbəri eşitdiyi halda (eşidibsə) bu haqda Azərbaycan hökumətinə heç nə yazmamasıdır. Bu cür məsuliyyətsizlik olarmı?\nBəs deyirdiniz “cəbhə” vaxtı küçələrə çıxmaq olmurdu...\nRəsmi versiyaya inansaq, Əliyevçi rejimin “cəbhə-müsavat hakimiyyəti vaxtı küçəyə çıxmaq olmurdu” cəfəngiyatını darmadağın edən gözəl bir arqument yaranır, o da budur: dostlar, siz deyən kimdirsə, neyçün Ziya müəllimi 92-93-də, lap elə ondan əvvəlki faktiki dövlətsizlik zamanlarında yox, “sabitlik” zamanında öldürməyi bacardılar?\nBaşçını sərbəst buraxıblar\nAkademikə terrora görə 7 nəfər cəzalandırılıb. Onların ikisi ömürlük azadlıqdan məhrum olunub, 5-i isə 10 ildən 14 ilə qədər. Istintaq və məhkəmə cəzalanan şəxsləri 1993-cü ildə “Vilayəti əl-Fəqih, Hizbullah” adlı cinayətkar dəstə yaratmaqda suçlayıb. Ən qəribəsi, bu dəstənin düşünən beyinləri və akademikin qətlində təşkilatçı kimi tanıdılan Tariyel Ramazanov və Cavanşir Asanovla bağlıdır. Baş prokurorluğun məlumatına görə, onlar Iranda gizləniblər. Sizin üçün maraqlı deyilmi; Cavanşiri əvvəlcə həbs etsələr də, sonra onu burxıblar. O da gedib işinin dalıyca.\nBalaca “hacı məmmədov”\nCinayət işində daha ilginc məqamlardan biri Qabil Babayev adlı dəstə üzvü ilə bağlıdır. “Iş”də göstərilir ki, məhz o, akademiki güllələyib (güllədən əvvəl isə onu Nizami Nağıyev bıçaqlayır).\nQabil Babayev elə belə adam deyil, onu məxfi polis adlandıra bilərik. Polisin “7-ci şöbəsi” adlanan qurumda çalışan bu adamın əsas vəzifəsi adamları güdmək olub. Necə bir dəlixanada yaşadığımızı təsəvvür edirsinizmi? O cür ciddi bir işdə işləyən adam illərdir cinayətkar dəstə ilə əlbir olub, bundan isə guya heç kimin xəbəri olmayıb.\nBu da elə-belə ötüşdürüləsi fakt deyil. Qətldən sonra Irana qaçan dəstə üzvləri sərhəddə əsgərlərlə qarşılaşırlar və işə bax ki, onlardan yalnız peşəkar polis Babayev gülləyə tuş gələrək öldürülür.\nBunları oxumaya da bilərsiniz\n“Iş”dəki bir məlumatı da ictimailəşdirim. Mən yalnız 2 il əvvəl bildim ki, xüsusi qələmlər var, onu cibinə qoyub videoçəkiliş edə bilirsən...\n- Sən demə hələ 1997-ci ildə bu avadanlıq polisimizdə varmış. Ziya müəllim də günlərlə belə qələmlə izlənilib.\n- “Iş”dən öyrənəcəyimiz daha bir məqam: dəstə üzvləri 2000-ci ildə həbs olunub. “Azərcell” 3 il əvvəl onların telefonlarından çıxan və qəbul edilən zənglərin hesabatını verə bilib. Demək, zənglər də arxivləşdirilir. Həm də bu qədər uzun müddətlər üçün.\n(Bu məqaləm `Azadlıq` qəzetinin 26 MART 2012 sayında nəşr olunub )\nEtiketler: azerbaycan, bünyatov, fəxri xiyaban, mobil, mtn, sms, telefon, terror, ziya bunyadov, ziya bünyadov


Bu il Bakı Dövlət Universitetinə qəbul olan tələbələrin sayı artıb - AZƏRTAC – Azərbaycan Dövlət İnformasiya Agentliyi\nBu il Bakı Dövlət Universitetinə qəbul olan tələbələrin sayı artıb\nUniversitetdən AZƏRTAC-a bildiriblər ki, cari ildə BDU-ya 4 min 798 tələbə qəbul olub. Bu rəqəm ötən tədris ilindən 526 nəfər çoxdur. Qeyd edək ki, 4 min 798 tələbədən 2 min 349-u dövlət sifarişi əsasında qəbul olub ki, bu da respublika ali təhsil müəssisələri üzrə ən böyük rəqəmdir və respublika üzrə dövlət sifarişi əsasında ayrılmış ümumi yerlərin 20 faizinə qədərini təşkil edir. Qəbul imtahanı verən tələbələrdən 600 və daha yüksək bal toplayan 299 nəfəri, ümumilikdə isə 500-700 arası bal toplayan 1296 nəfəri BDU-nu seçib. Eyni zamanda, üçüncü ixtisas qrupu üzrə 700 bal toplayan 1 nəfərin seçimi də BDU olub.\nXatırladaq ki, bu gün təbiət, fundamental, humanitar və sosial elmlər sahəsi üzrə çoxprofilli ali təhsil ocağı olan BDU-nun 17 fakültəsində bakalavriat pilləsində 60, magistratura pilləsində isə 37 ixtisas və 204 ixtisaslaşma üzrə təhsil alan tələbələrin sayı 21 mindən çoxdur.\nBu il BDU-da bakalavr pilləsində filologiya istiqaməti üzrə türk dili və ədəbiyyatı, fars dili və ədəbiyyatı, magistratura pilləsində isə informasiya hüququ, Qafqaz xalqlarının tarixi, media və kommunikasiya sistemləri, televiziya və radio yayımları menecmenti, su ehtiyatlarının inteqrasiyalı idarə edilməsi, biomüxtəliflik və təbiətin mühafizəsi, bioekologiya, radiasiya materialşünaslığı və atom və nüvə fizikası kimi yeni ixtisas və ixtisaslaşmalar açılıb.\nCari ildən etibarən BDU-nun Qazax filialına 8 ixtisas üzrə tələbə qəbulu aparılıb. Həmin ixtisaslardan turizm və otelçilik, ekologiya və biologiya müəllimliyi yeni ixtisaslardır.\nAZERTAG.AZ :Bu il Bakı Dövlət Universitetinə qəbul olan tələbələrin sayı artıb


Gimnast və çar\n2021, 21 Oktyabr, Cümə axşamı, Bakı vaxtı 22:09\n«Rusiya üçün demokratiyanı seçən istənilən keçmiş kommunist ölkəsi təhlükədir»\nAprelin 28-də «Vaşinqton Post» qəzeti Rusiyanın daxili və xarici siyasətindəki dəyişiklikləri şərh edən yazı dərc edib. Müəllif Fred Hiyat yazını Putinin İtaliyaya son səfərini təsvir etməklə başlayır. Səfər ərzində keçirilən mətbuat konfranslarının birində jurnalistlər Putindən Rusiya qəzetlərində dərc olunmuş yazıya münasibət bildirməsini istəyiblər. Həmin yazıda iddia edilirdi ki, Putin prezidentlik müddəti başa çatdıqdan sonra öz həyat yoldaşı ilə ayrılıb, 24 yaşlı gimnast və Rusiya Dövlət Dumasının yeni deputatı Alina Kabayeva ilə ailə qurmağı planlaşdırır. Vladimir Putin gülümsəyərək bu məlumatı cəfəngiyyat adlandırır və bəzi mediaları «öz burnunu hər yerə soxan və erotik fantaziyalara malik olmaqda» ittiham edir. Sonra Putin ölkəyə qayıdır və bu yazını dərc etmiş Rusiya qəzetini bağlayır. «Daha dəqiq desək özünü günahkar saydığından yerə-göyə sığmayan və qəlbi çara sevgi ilə dolmuş qəzet özü-özünü bağlayır». Bunun ardınca isə Rusiya parlamentinin aşağı palatası qanun qəbul edir – 339 səs lehinə, 1 səs əleyhinə olmaqla. Bu qanun hökumətə səlahiyyət verir ki, bu cür xəbərləri bir də dərc edən istənilən media orqanını bağlasın.\nFred Hiyat bu insidentin ibrətamiz olduğunu vurğulayır və Rusiya siyasi sisteminin mövcud reallıqlarını əks etdirdiyini qeyd edir. O, fransız alimi Pyer Hassnerin keçən ilki çıxışından sitat gətirərək yazır: «Putin idarəçiliyi Rusiyanı faşist elementlərinin olduğu qatı avtoritarizm növünə gətirib çıxarıb». Yazar Putinin bu avtoritarizmə birdən-birə deyil, sürünə-sürünə, tədricən nail olduğunu qeyd edir və bildirir ki, eyni yolla Rusiya keçmiş sovet ölkələri üzərində nəzarəti bərpa etməyə çalışır:\nBu fonda heç də təəccüblü deyil ki, Rusiya ətrafında keçmiş sovet respublikalarından yaranmış kiçik və orta ölçülü demokratiyalar Moskvanın onların müstəqillikləri üzərinə ehmalca uzanan əllərindən narahatdırlar\n«8 il əvvəl Putin elan etməmişdi ki, onun niyyəti avtokratiya yaradaraq bütün televiziya kanallarını Kremlin nəzarəti altına almaq və elə bir ölkə yaratmaqdır ki, orada bütün seçkilərin nəticəsini o özü müəyyənləşdirəcək (özü də vaxtından əvvəl). Hər bir iri sənayeçi, yaxud qubernator onun çaldığı havaya oynayacaq və etiraz etmək istəyən istənilən şəxs millətçi gənclərdən ibarət dəstələr tərəfindən qorxudulacaq, təhdid ediləcək və döyüləcək».\nPrezidentlik dövrü bitdikdən sonra hakim Vahid Rusiya Partiyasının sədrliyini həmin qurumun üzvü olmadan qəbul edən Putin analoqu olmayan bir addım atıb. Yazar rus tarixçisi Alfred Koxdan misal çəkərək yazır ki, bu analoq ancaq Tövratda var: «Həzrəti Musaya qanunlar kitabı verib onun qövmünə Misirdən getməyi əmr edən Allahın özü Musaya verdiyi qanunlardan yuxarıda durur».\nMüəllif Qərb hökumətlərini qınayaraq yazır ki, Putinin bu mərtəbəyə tədricən qalxdığı müddət ərzində onlar reallıqları axıracan qəbul etməyib. Bəzənsə hətta 21-ci əsr Rusiyasını Stalin dövrü ilə müqayisə edib və indiki rejimin xeyrinə müsbət fərqlər tapmağa çalışıb.\nBu fonda heç də təəccüblü deyil ki, Rusiya ətrafında keçmiş sovet respublikalarından yaranmış kiçik və orta ölçülü demokratiyalar Moskvanın onların müstəqillikləri üzərinə ehmalca uzanan əllərindən narahatdırlar. Estoniya davamlı haker hücumlarına məruz qalır, Gürcüstanın separatçı regionları ilə birbaşa əlaqələr qurulur, Ukrayna isə nüvə raketlərinin bu ölkəyə tuşlanması ilə hədələnir.\nEstoniya prezidenti Tomas İlvesdən sitat gətirən müəllif yazır: «Aydındır ki, Rusiya üçün demokratiyanı, qanunun aliliyini və insan haqlarını seçən istənilən keçmiş kommunist ölkəsi təhlükədir». Estoniya prezidentinin fikrincə, bu yaxınlarda Gürcüstanın Abxaziya və Cənubi Osetiya regionlarındakı tanınmamış respublikalarla birbaşa əlaqələr quran Rusiya bir növ ona deyir ki, «sən öz ərazilərin üzərində suveren hüquqlara malik deyilsən». Gürcüstanın Xarici İşlər naziri David Bakradze isə məsələnin daha böyük əhəmiyyət daşıdığını deyir: «İlk dəfədir ruslar fikirləşir ki, onlar post-sovet məkanında dövlət sərhədlərini dəyişdirə biləcək dərəcədə güclüdürlər. Onların qarşısı alınmasa, axıracan gedəcəklər».\nYekunda müəllif NATO-nun Buxarestdəki sammitində Almaniyanın Rusiyanın tələblərini nəzərə alıb Ukrayna və Gürcüstanı NATO-ya buraxmamasını tənqid edir. Fred Hiyat yazır ki, Rusiyanın belə güzəştlərdən qəbul etdiyi siqnal ondan ibarət olur ki, Qərb bu dövlətin post-sovet məkanında aqressiv niyyətlərinə yaşıl işıq yandırır.


Materiallar 04.07.2017 » XalqInfo.az Xəbər Portalı\nXalqinfo.az Xəbər Portalı » Materiallar 04.07.2017\nSəmədzadədən bakılı və gəlmələr haqda daha bir -\n4-07-2017, 23:59 220 0\nÖtən gündən etibarən bəstəkar Aygün Səmədzadənin "Facebook" sosial şəbəkəsində yazdığı status qızğın müzakirə mövzusuna çevrilib. Hətta bir qism insan statusun məğzini təhrif edərək başqa mənalara yozub. Xalqinfo.az-ın məlumatına görə, Aygün Səmədzadə məsələ ilə bağlı "Report"a açıqlamasında\n“Gələcəyin avtobusu”nda çirkli pullar -\n4-07-2017, 23:57 104 0\nÇində istehsal olunan 21 metr uzunluğundakı nəhəng avtobus xüsusi rels sistemi üzərində saatda 60 km sürətlə hərəkət edə bilir Xalqinfo.az "Sputnik"ə istinadən xəbər verir ki, Çinin Xeibey əyalətinə bağlı Jinhadau şəhərində sınaq testinə başlayan "Gələcəyin avtobusu" haqda istintaq işi açılıb.\nCəbrayılda partlayış - Üç erməni yaralandı\n4-07-2017, 23:48 251 0\nErmənistanın işğalı altında olan Cəbrayıllıdakı hərbi hissədə partlayış olub. Xalqinfo.az xarici KİV-ə istinadən xəbər verir ki, partlayış nəticəsində Ermənistan ordusunun üç əsgəri yaralanıb. Hadisə Ermənistanın işğal olunmuş Cəbrayıl rayonu ərazisindəki poliqonda olub. İlkin məlumata görə,\nGürcüstan və Ermənistandan Azərbaycana qarşı təhlükə\n4-07-2017, 23:36 98 0\nGürcüstan və Ermənistan ərazilərindən təmizlənmədən birbaşa su obyektlərinə axıdılan məişət tullantıları və sənaye müəssisələrinin çirkab sularının təsiri nəticəsində Kür çayı və onun qollarında biogen maddələrin miqdarının normadan dəfələrlə artıq olması müşahidə olunub. Xalqinfo.az xəbər verir\nTramp-Putin görüşü ilə bağlı qeyri-adi şərh\n4-07-2017, 23:31 163 0\n“Vladimir Putin və Donald Tramp Almaniyada G20 sammiti zamanı nəyi müzakirə etməyi planlaşdırdığı dəqiq deyil, amma bir şey dəqiq aydındır. Onlardan heç biri zəif görünmək istəməyəcək”. Xalqinfo.az xəbər verir ki, bunu ABŞ və Rusiya prezidentlərinin iyunun 7-də Almaniyanın Hamburq şəhərində\nErmənilər Alxanlını atəşə tutdu - Ölənlərin kimliyi məlum oldu + Yeniləndi\n4-07-2017, 23:25 246 0\nİyulun 4-də saat 20:40 radələrində Ermənistan silahlı qüvvələri tərəfindən Füzuli rayonun Alxanlı kəndi 82 və 120 millimetrlik minaatanlardan və dəzgahlı qumbaraatanlardan atəşə tutulub. Xalqinfo.az Müdafiə Nazirliyinin saytına istinadən xəbər verir ki, Ermənistan tərəfinin bu təxribatı\n4-07-2017, 23:20 101 0\nCIF bazisi üzrə İtaliyanın Augusta limanı şərtləri ilə Azərbaycanın yüngül neftinin qiyməti iyulun 3-də 50,07 dollar/barel təşkil edib ki, bu da ötən cümə gününə olan göstəricidən 1,5 dollar/barel çoxdur. Bu barədə Trend-ə ölkənin neft-qaz bazarındakı mənbə bildirib. FOB bazisi üzrə Türkiyənin\nLeyla Əliyeva “Neftçi” formasında -\n4-07-2017, 23:19 74 0\nDünən Heydər Əliyev fondunun vitse-prezidenti Leyla Əliyeva iyulun 3-də doğum gününü qeyd edib. Xalqinfo.az xəbər verir ki, xanım Əliyevanı təbrik edənlər arasında "Neftçi"nin futbolçusu İqnasio Herrera da olub. Çilli yarımmüdafiəçi üzərində Leyla Əliyevanın adı yazılmış 11 nömrəli formanı ona\n4-07-2017, 23:15 295 0\nBu günlərdə Vergilər Nazirliyinin saytında yerləşdirilmiş elana görə, Bakının Nəsimi rayonunda fəaliyyət göstərən “Təzə bazar” MMC-nin ləğv edilməsi prosesinə başlanılıb. Həmin MMC Bakıda eyni adlı məşhur bazarın mülkiyyətçisi idi. Bəs “Təzə bazar” MMC-nin ləğvinin səbəbi nədir? Bakının bu məşhur\nYaşayış binasında yanğın -\n4-07-2017, 23:10 87 0\nAxşam saatlarında Bakının Xətai rayonunda çoxmərtəbəli yaşayış binasında yanğın baş verib. “Xalqinfo” Fövqəladə Hallar Nazirliyinə istinadən xəbər verir ki, hadisə binanın 18-ci mərtəbəsində vətəndaşa məxsus ikiotaqlı mənzildə qeydə alınıb. Yanğın zamanı mənzillərdən 8 nəfər sakin


Pakistanın transgender millət vəkili namizədi - BBC News Azərbaycanca\nPakistanın transgender millət vəkili namizədi\nZulfiqar Ali və Victoria Bisset BBC News\nImage caption Nəyyab Əli (solda) and Nadim Kaşiş seçkilərə qatılıblar\nQohumları tərəfindən fiziki və cinsi təcavüzə məruz qalmış, evini 13 yaşında tərk etməyə məcbur edilmiş və keçmiş sevgilisi tərəfindən turşu hücumuna məruz qalmış Nəyyab Əlinin Pakistanda həyatı indiyədək hadisəli olub.\nBu universitet məzunu gələn həftə Pakistan parlamentinə keçiriləcək seçkilərdə iştirak edən 4 transgender namizədlərdən biridir.\n"Mən anladım ki, siyasi güc olmadan, ölkənin təsisatlarının bir qismi olmadan, hüquqlarını qazanmaq mümkün deyil", o, BBC-ə deyib.\nBu seçki, Pakistanın transgender icmasının ən fəal iştirak etdiyi seçkilərdən biridir.\nPakistanın əsasən mühafizəkar cəmiyyəti tərəfindən lağa qoyulan transgender icması həm də hicra və xavaca sira adları ilə də tanınır. Bu icma uzun zamandır ki, geniş yayılmış ayrıseçkiliyin hədəfidir və bu səbəbdən təhsil, iş və səhiyyə kim adi xidmətləri əldə etməkdə çətinlik çəkir.\nImage caption Pakistanın transgender icması uzun zamandır ki, əsasən mühafizəkar olan cəmiyyət tərəfindən ayrıseçkiliyə mərzu qalır\nMoğol imperiyası dövründə, xədim edilmiş şəxslər sarayda rəqqas, müğənni və hətta məsləhətçi kimi də çalışıblar.\nLakin Britaniya Hindistanı öz müstəmləkəsinə çevirəndən sonra transgenderlər icmasını qanundan kənarda qoymaq üçün çox səy göstərib və bu icmanın təməl vətəndaş hüquqları danılıb.\nTransgender hüquq müdafiə təşkilatı Ləyaqət Təşəbbüsü Forumunun icraçı direktoru Uzma Yaqub deyir ki, Pakistan transgenderlərin hüquqları baxımından artıq "regionda liderdir".\nAz qala on ildir ki, Pakistan şəxsiyyət vəsiqələrində üçüncü gender seçimini qəbul edən ilk ölkələrdən birirdir və keçən ildən bəri bu kategoriyanın pasportlarda da istifadəsini qanuniləşdirib.\nBir çox Qərb ölkələrində transgender və özünü ənənəvi iki cinsdən birinə aid etməyənlərin bu hüququ təmin olunmur.\nMay ayında Pakistan yeni qanun qəbul edərək əhalisinin ehtimalən 500,000-ni təşkil edən interseks, trans və xədim edilmiş şəxslərə qarşı ayrıseçkiliyi qadağan edərək bu icmanın əsas hüquqlarını qoruyub.\nFotonun müəllifi ARIF ALI/AFP/Getty\nImage caption Bu ilin əvvəlindən 21 yaşlı Marvia Malik pakistanın ilk xəbər verilişi aparıcısı olub\nBu icma həmçinin getdikdə cəmiyyətdə daha çox görünür.\nMart ayında ölkədəki özəl telekanallardan biri yerli televiziyada ilk dəfə transgender gənci xəbər verilişinin aparıcılarından biri olaraq işə götürüb və gələn ay buraxılacaq filmlərdən birində bir transgender aktrisa ölkənin ən böyük film ulduzları ilə birlikdə kinoteatrlarda izlənəcək.\n"Bizi sadəcə öldürürlər"\nLakin Pakistanda transgender icmasına qarşı ayrıseçkilik və zorakılıq davam etməkdədir.\nEyni vaxtı transgender kişilər - yəni ki, doğulduqda qadın kimi qeydiyyatdan keçirilən şəxslər - ictimai yerlərdə demək olar ki, heç görünmürlər.\nBuna əsas səbəblərdən biri cəmiyyətdə qadınlardan olan gözləntilərdir.\nTransgender qadınlar isə dolanmaq üçün erkən yaşlardan rəqs, dilənçilik və hətta fahişəliklə məşğul olmağa məcbur qalırlar. Bu isə onlara qarşı təyziq, işgəncə və zorakılıq təhlükəsini artırır.\nOnların çoxu ölkədə səpələnmiş kiçik transgender icmalarının liderlərindən kömək alırlar və əvəzində onların həmin qrupların xeyrinə çalışmaları gözlənilir.\nBacı qardaşları və qonşuları tərəfindən təcavüzlərlə üzləşdiyinə görə evindən 10 yaşında qaçmağa məcbur qalan Mariya Xan deyir ki, "evini tərk edəndə, özünü təhlükəsiz hiss etdiyin yeganə yer transgender qruplarıdır".\n"Orada səni döyən, lağa qoyan və söyən yoxdur, çünki orada hər kəs sənin kimidir."\nFotonun müəllifi Forum for Dignity Initiatives\nImage caption Mariya Xan uşaqlıqda evini tərk etdikdən sonra kiçik transgender icmasına qoşulub\nPakistanın ümumi transgender icmasının bir qismi onlara qarşı təhlükənin artdığını düşünür.\n"Hazırda transgender insanlar qətlə yetirilir. Əvvəllər turşu hücumları və döyülmə halları olurdu və biz bundan sağ çıxırdıq, lakin indi bizi sadəcə olaraq öldürürlər", Nəyyab deyir.\nYerli fəallara əsasən, son zamanlara qədər Talibanın fəal olduğu və xüsusilə mühafizəkar olan şimal-qərbi Xaybər Paxtunxva bölgəsində son üç il ərzində az qala 60 transgender qadın qətlə yetirilib.\nOnlardan biri 23 yaşlı fəal Alişa idi. Yerli silahlı qrup 2016-cı ildə onu güllələmişdi və yerli xəstəxana işçiləri onu qadın və ya kişi palatasına köçürməyə qərar verənəcən, o, həyatını itirdi.\n"Öz ailəmiz bizi qətlə yetirir"\nMansəhra şəhərindən olan Mariya bu təhlükələri çoxlarından yaxşı anlayır.\nO, Xaybər Paxtunxva bölgəsinin məclisinə seçkilərdə müstəqil namizəddir və o deyir ki, yerli transgender icmasının üzləşdiyi ən böyük təhlükələr nifrətdən yaranmış hücumlar və namus qətlləridir.\n"Öz ailəmiz bizi qətlə yetirmək üçün qatillərə pul ödəyir", o, izah edir.\n"Evimə silahdan atəş açıldıqda mən özüm sui-qəsd cəhdindən bir təhər sağ çıxmışam. Qapımda hələ də güllə deşikləri qalıb", o deyir.\nFotonun müəllifi Maria Khan\nImage caption Mariya Xaybər Paxtunxva bölgəsinin məclisinə seçkilərdə müstəqil namizəddir\nHazara universitetindən yenicə məzun olmuş Mariya bildirir ki, onun seçkidə namizəd olmaq qərarı yerlilər tərəfindən yaxşı qarşılanıb və çoxları onun kampaniyası üçün ianə verib.\nO düşünür ki, əvvəlki siyasətçilər "xalq üçün heç nə etməyib" və seçildikdə ilk addım olaraq şəhərə təsir göstərən və bir aydır ki, davam edən su çatışmazlığını həll edəcək.\n"Varlı kişilər üçün bir oyun"\nNadim Kaşiş bilir ki, namizəd olmaq bir şeydir - qələbə qazanmaq isə başqa bir şeydir.\nO, Pakistanın növbəti Baş naziri seçilmək üçün iki nüfuzlu namizədə qarşı rəqabətə qatılıb. Rəqiblərindən biri keçmiş kriket ulduzu İmran Xandır, digəri isə hakimiyyət dövrü sona çatan hökumətin hazırki Baş naziri Şahid Xaqan Abbasidir.\nImage caption Nadim Kaşiş kampaniyasını öz radio verilişi vasitəsilə aparır\nOnun paytaxt İslamabaddaki seçki dairəsi ölkədə ən mühüm dairələrdən biridir - bura zəngin rayondur və ölkənin milli məclisi və Ali Məhkəməsi burada yerləşir.\nKeçmişdə makiyaj sənətçisi olan və hazırda öz radioverilişini aparan Nadim transgender icmasını maraqlandıran mövzuları müzakirə edir.\nYeni qəbul olunmuş qanuna baxmayaraq, o düşünür ki, "Pakistanda heç bir siyasi partiya trasngender hüquqları üçün işləmək istəmir - biz onların gündəmində deyilik. Mənim milli məclis seçkisində iştirak etməyimə səbəb budur".\n"Məşhur siyasətçilərdən fərqli olaraq mənim plakatlara, bayraqlara, nəqliyyata və ənənəvi kampaniya resurslarına xərcləməyə çox pulum yoxdur. Mən öz fikirlərimi radio verilişimlə yayıram."\nSeçki komissiyasının qoyduğu məhdudiyyətlərə baxmayaraq Pakistanlı siyasətçilər seçki kampaniyaları üçün xeyli pul xərcləyirlər.\n"Hər kəs bilir ki, bu varlı kişilər üçün bir oyundur", deyən Nadim əlavə edir ki, "mənim heç namizədlik sənədlərimi təqdim etməyə pulum yox idi".\nImage caption Nadimin rəqibləri Pakistan siyasətində ən mühüm şəxslərdir\nPakistanın Seçki Komissiyası milli məclisə namizədlərə iştirak haqqı üçün 30 min rupi (245 ABŞ dolları) və yerli məclis seçkisi üçün isə 20 min rupi (82 ABŞ dolları) tələb edir.\nXəbərlərdə bildirilir ki, ən azı 8 transgender namizəd, kifayət qədər pul toplamadığı üçün namizədliyini geri götürməyə məcbur olub.\nLakin Nadim ənənəvi siyasi partiyalarla rəqabət aparmaqda qərarlıdır.\n"Bu bizim anımızdır. Pakistanın demokratik prosesi yalnız transgender şəxslərin iştirakı ilə tamamlana bilər.\nVideo Musiqini eşitmirəm, eşitmə qabiliyyətim yoxdur, amma rəqs edirəm\nVideo Azərbaycanlı transgender: "Niyə xoşbəxt olmayaq ki?"\nVideo Dünyanın transgender kraliçası


İşadamı: 'Deyiblər ki, bu, Tale Heydərovun şəxsi xahişidir'\n2021, 17 Oktyabr, bazar, Bakı vaxtı 14:10\n«4 il əvvəl «Gilan Holdinq»in nümayəndəsi məni «Gilan Holdinq»in mərkəzi ofisinə dəvət etdi. Sizin adınızdan dedi ki, «Əli və Nino»nu bizə verməlisən: «Əgər verməsən, biz fil, sən isə qarışqa - səni əzəcəyik»».\n«Əli və Nino» kitab mağazaları şəbəkəsinin sahibi Nigar Köçərli fövqəladə hallar naziri Kəmaləddin Heydərova müraciətində belə deyir. Müraciət Facebook sosial şəbəkəsində yayılıb, həm yazılı, həm də videoyazı şəklində. Onu artıq yüzlərlə adam paylaşıb, müzakirə edir.\nN.Köçərlinin sözlərinə görə, 4 ildir «Əli və Nino»ya qarşı «mənəvi terror» davam edir: «Gömrükdə problemlər, mağazalarımda gizli çəkilişlər, işçilərin «doprosları», mətbuatda və sosial şəbəkələrdə əleyhimə kampaniyalar. Bu bəs etmədi, indi də «Əli və Nino» kitab dükanları mollardan çıxarılır. Sizin adamlar bizi bu dükanlardan qovur, yerində öz kitab dükanlarını yaradırlar».\nN.Köçərli nazirdən xahiş edir: «Öz adamlarınıza deyəsiniz ki, məndən əl çəksinlər».\n«Əli və Nino» kitab mağazası. 2009\n«Tale Heydərovun şəxsi xahişi»\nO, AzadlıqRadiosuna müsahibəsində isə deyir:\n«Bu davanı mən başlamamışam. Mənə deyiblər ki, «Əli və Nino»nu bizə verməlisən. Razılaşmadım. O vaxtdan mənə qarşı terror başlayıb. Söhbət konkret olaraq «TEAS Press» nəşriyyatından və «Libra» kitab dükanlarından gedir. İndiyə kimi dözürdüm, heç nə demirdim. Amma artıq onlar məni ticarət mərkəzlərində icarəyə götürdüyüm dükanlardan çıxarırlar. Söhbət 7 dükandan gedir. Onların administrasiyası mənə deyib ki, «siz çıxırsınız, sizin yerinizə Tale Heydərovun kitab mağazaları olacaq». Hələlik, mağazalardan çıxmamışıq. Amma artıq bizə konkret tarix deyilib ki, filan tarixdə çıxmalısınız. Hər bir kirayə götürdüyümüz mağazada yaxınlaşıb deyirlər ki, biz oradan çıxmalıyıq. Hətta bunu da deyiblər ki, bu, Tale Heydərovun şəxsi xahişidir, «Əli və Nino» burdan çıxsın, yerində mənim mağazalarım olsun».\n«Əli və Nino» kitab mağazaları şəbəkəsinin sahibi bu addımı «ağıllı strategiya» kimi dəyərləndirir. Onun sözlərinə görə, artıq kitabsevərlər bu ünvanları tanıyırlar və onların illərlə yığdığı alıcı kütləsini başqa bir kitab mağazası sahiblənəcək. Necə deyərlər, «hazıra nazir»: «Heç bir əziyyət çəkmədən şəbəkəni dağıdıb yerində öz mağazanı açırsan, vəssalam».\nN.Köçərli sona kimi müqavimət göstərəcəyini bildirir: «Mən ümid edirəm ki, ədalət bərpa olunacaq».\nN.Köçərlinin müraciəti yayıldıqdan az sonra AzadlıqRadiosunun əməkdaşı «Gilan Holdinq»lə əlaqə yaradaraq T.Heydərovla danışmaq istəyib. Amma qurumdan bildiriblər ki, o da, köməkçiləri də tədbirdədirlər, telefon zənglərinə cavab vermirlər. Fevralın 13-də təkrar əlaqə saxladıqda da eyni cavab verilib.\n«Məmur müdaxiləsi cinayətkarlıqdır»\nİqtisadçı Rəşad Həsənov deyir ki, Azərbaycan qanunvericiliyi məmurların öz hüquq və səlahiyyətlərindən sui-istifadəsini cinayətkarlıq kimi qiymətləndirir. O, 2015-ci ildən bu yöndə müəyyən mübarizə aparılsa da, problemlərin aradan qalxmadığını bildirir.\nKonkret «Əli və Nino» kitab mağazası şəbəkəsi ətrafında baş verənlərlə bağlı informasiyaya malik olmadığını bildirən R.Həsənov qəti fikir söyləməkdə çətinlik çəkir:\n«Amma bir məsələ aydındır ki, Azərbaycanda konkret olaraq məmur biznesinin inkişafı, məmurların biznesə müdaxiləsi o həddə qədər artmışdı ki, hətta dövlət rəsmilərinin fikirlərində öz əksini tapdı. Bu yöndə problemlərin qarşısını almaq üçün sahibkarlıq sektorundakı yoxlamalara məhdudiyyətlər tətbiq edildi. Bu fakt deməyə əsas verir ki, Azərbaycanda rəsmi şəkildə məmur özbaşınalığı, məmur müdaxiləsi etiraf edilir. Amma çox təəssüf ki, bugünədək bu yöndə ciddi mexanizm hazırlanaraq tətbiq edilməyib».\nR.Həsənovun qənaətincə, başlıca problemlərdən biri də ölkə iqtisadiyyatının yetərincə liberal olmamasıdır:\n«Məmurların bu cür mövqe sərgiləməsi iqtisadi subyektlərin hüquqi azadlıqlarını, onların fəaliyyət sferasını məhdudlaşdırır və bununla da ölkənin həm iqtisadi reputasiyasını zəiflədir, həm investisiya qoyuluşuna mənfi təsir göstərir, həm də rəqabət mühitini sarsıdır. Hökumət qeyr-neft sektorunun inkişafını prioritet elan edibsə, görəcəyi ilk işlərdən biri iqtisadiyyatın liberallaşdırılması olmalıdır. Bu zaman məhkəmələr də müstəqil olmalıdır. Bu halda hər hansı məmur vətəndaşın biznesinə qanunsuz təzyiq göstərər bilməz».\nN.Köçərli neyləyə bilər? R.Həsənovun fikrincə, bu halda işadamı öz haqqını məhkəmədə müdafiə etməlidir. Amma əksər hallarda praktika onu göstərir ki, bənzər situasiyada vətəndaş hüquqlarını müdafiə edə bilmir, bu cür hallarda məsələ qarşı tərəfin xeyrinə həll olunur.\nYaşar Zeynalov: «Məsələnin bu tərəfi də var»\nYayım Assosiasiyasının rəhbəri Yaşar Zeynalov da N.Köçərlini dəstəklədiyini söyləyir. O deyir ki, indiki dövrdə kitab mağazaların bağlamaq yox, yenilərini açmaq lazımdır.\n«İnsanların maariflənməsinə kömək etmək lazımdır. Nigar Köçərli də bu sahədə canını qoyan xanımdır. Uzun illərdir bu işlə məşğuldur. Lazım olarsa, bu işdə biz də öz köməyimizi, dəstəyimizi verməyə hazırıq», – deyə o əlavə edir.\nAmma Y.Zeynalov başqa məqama diqqət çəkir: «Bir müddət əvvəl Bakı metropoliteni ərazisində «təmizləmə» əməliyyatı adı altında satış yerlərini yığışdıranda kitab satış nöqtələrini də oradan uzaqlaşdırdılar. Amma çox təəssüf ki, metropoliten rəhbərliyi kitab satışının stansiyalara qayıtmasına razılıq verəndən sonra orda təkcə Nigar xanımın dükanlarına yer verildi, şərait yaradıldı. Biz – kitab satışı ilə məşğul olanlar nə qədər metropoliten rəhbərliyinə müraciət etsək də, xeyri olmadı. Onlar dedilər ki, biz Nigar xanımın rəhbərlik etdiyi «Əli və Nino» ilə müqavilə bağlayacağıq. Onun metroda öz satış yerləri olacaq. Axı, məsələnin bu tərəfi də var. Ona görə, son hadisələr mənə çatmır. Nigar xanıma təkcə metropolitendə 22 yer verilib. Sıxışdırmaq məsələsindən xəbərim yoxdur. Amma kitabçı kimi kitab satışına törədilən əngəllər qarşıyam. Onları qınayıram».\n«Prezidentə müraciət edin, ya da vitse-prezidentə»\nN.Köçərlinin fikirlərini sosial şəbəkələrdə dəstəkləyənlər də var. Məsələn, Rəna Əzizova təəssüflənir: «Çox təəssüf. Sivil biznes yoxdur».\nVə ya Arif Quliyev yazır: «Millətin iş adamlarını 10 il ərzində monopoliya vasitəsilə əzdi K.H. İndi isə millətin ədəbi və bədii dilini əzmək istəyir».\nGila Nağıyeva isə məsləhət görür ki, şəbəkə sahibi prezidentə, ya da Birinci vitse-prezidentə müraciət etsin: «Çünki onlar bütün son çıxışlarında ondan danışırlar ki, Azərbaycanda biznesin inkişafına mane olanlar öz ölkələrinə xəyanət edirlər. Hətta sistemin bütün reallıqlarını nəzərə alanda mən inanıram ki, bu halda onların sözündə həqiqət payı var. Sonadək gedin, biznesinizi müdafiə edin».\nÜlkər Hümbətova «Allah köməyiniz olsun, Nigar xanım. Başqa heç kəsdən kömək olmayacaq» deyir.


Kremlin növbəti hədəfi BU ÖLKƏDİR? - DETALLAR | No Comment\n10 yanvar 2022, 18:41\nKremlin növbəti hədəfi BU ÖLKƏDİR? – DETALLAR\nBu gün Kollektiv Təhlükəsizlik Müqaviləsi Təşkilatı (KTMT) ölkələri rəhbərlərinin videokonfrans formatında keçirilən sammitdə Qazaxıstandakı son hadisələri müzakirə etdildi. Görüş zamanı Qazaxıstandakı son hadisələrlə yanaşı, faktiki olaraq növbəti hansı ölkə olması da müzakirə edildi.\nBelarus Prezidenti Aleksandr Lukaşenko çıxışı zamanı deyib ki, “Qazaxıstanda baş verən hadisələrdən ilk növbədə Özbəkistan dərs çıxarmalıdır”. Lukaşenko fikrini bununla əsaslandırıb ki, “Qazaxıstanda baş verən etirazların əsas dayağı peşəkar terrorçulardır. Bizi gələcəkdə ciddi çağırışlar gözləyir, KTMT-ni gücləndirməliyik”.\nNOCOMMENT.az xəbər verir ki, politoloq Turan Rzayev Publika.az-a açıqlamasında deyib ki, Belarus Prezidenti bu açıqlaması ilə növbəti hədəfin Özbəkistan ola biləcəyi mesajını verib:\n“Lukaşenko “Qazaxıstanda baş verən etirazların əsas dayağı peşəkar terrorçulardır” deyərək faktiki olaraq Kremlin Qazaxıstanda olduğu kimi hər an Özbəkistanda da ixtişaşlar törədə biləcəyini bildirib. Növbəti hədəf hər nə qədər Özbəkistan kimi görünsə də Qazaxıstanda baş verən hadisələrin Özbəkistanda da baş verməsi mümkün deyil: Birincisi, Özbəkistan Mərkəzi Asiyanın sayca ən çox əhaliyə malik türk respublikasıdır. 31 milyondan çox əhəlisi olan Özbəkistan 448.978 kvadrat kilometr əraziyə malikdir. Yəni Qazaxıstandan fərqli olaraq ərazi və əhali balansı bu ölkədə qeyri-müəyyən deyil. Təkcə paytaxt Daşkənddə 2,5 milyon nəfər insan yaşayır. Nəticə etiabri ilə Kremlin Özbəkistanda çıxaracağı ehtimal ixtişaşlar Qazaxıstandakı kimi nə rahatlıqla idarə ediləcək, nə də sakitləşəcək. İkincisi, Qazaxıstandan fərqli olaraq Özbəkistanın Əfqanıstanla sərhədi var”.\nEkspertin fikrincə, bu da onda xəbər verir ki, ABŞ proseslərə Qazaxıstanda olduğu kimi səssiz qalmayacaq:\n“Digər tərəfdən, Əfqanıstan hazırda özbəklərin ən çox yaşadığı ikinci ölkədir. Hazırda bu ölkədə 3 milyon özbək yaşayır və Əfqanıstanda özbək əslli generalı, Əbdül Rəşid Dostum faktoru da var. Dostum Əfqanıstandakı özbəklərin lideridir. Yəni Özbəkistanda baş verəcək ehtimal gərginliyə o, səssiz qalmayacaq. Üçüncüsü, Kollektiv Təhlükəsizlik Müqaviləsi Təşkilatı (KTMT) Nizamnaməsinin 4-cü maddəsinin 5-ci bəndinə əsasən Qazaxıstana müdaxilə edə bildi. Lakin Özbəkistan KTMT üzvü deyil və bu ölkəyə müdaxilə etmək üçün Kremlin əsası olmayacaq. Nəticə etibarilə Kreml özü də yaxşı anlayır ki, Özbəkistan Qazaxıstan deyil və bu ölkədə eyni ssenarisi işə yaramayacaq. Buna görə də Kreml Belarus Prezidenti Aleksandr Lukaşenkonun fonunda Özbəkistana açıq mesaj göndərərək rəsmi Daşkəndin nəbzini yoxlamaq istəyir”.\n22 yanvar 2022, 16:50\n22 yanvar 2022, 14:20\n19 yanvar 2022, 20:12


Nazir subsidiyalardan danışdı – Yenicag.Az\nAna Səhifə İqtisadiyyat Nazir subsidiyalardan danışdı\nNazir subsidiyalardan danışdı\nYeni Çağ Media Qrupu – Aprel 24, 2015 - 11:08\nAzərbaycan fermerlərinə subsidiyaların verilməsində bəzi kənarlaşmalar istisna edilmir, lakin ciddi nöqsanlar ola bilməz.\nYenicag.az apa-ya istinadən xəbər verir ki, bu barədə kənd təsərrüfatı naziri Heydər Əsədov Azərbaycan Dövlət Televiziyasının efirində deyib.\n“İstənilən şəxs nazirliyin, o cümlədən “Aqrolizinq” ASC-nin saytına girərək hansı fermerin nə qədər subsidiya aldığını görə bilər (məlumatlar “Subsidiyalar” bölməsində yerləşdirilib – red.). Subsidiya alan şəxs barəsində bütün məlumatlar ictimaiyyət üçün açıqdır. Bizim qeyri-hökumət təşkilatlarına, vətəndaşlara, maraqlı qurumlara müraciətimiz də var ki, əgər vətəndaşlar əsassız olaraq subsidiya alan şəxsi görürsə, bizə şikayətini bildirə bilər. Bir sözlə, ictimai qınaq mexanizmi təmin olunub”, – deyə nazir qeyd edib.\nH. Əsədov istisna etmir ki, “bəzi kənarlaşmalar” ola bilər. “Ümumilikdə mən qəti şəkildə bəyan edirəm ki, bu sahədə ciddi nöqsanlar ola bilməz. Mümkün deyil. Bununla yanaşı, çox yaxın vaxtlarda bizim “elektron kənd təsərrüfatı” layihəsinin “Subsidiyalar” bölməsi işə salındıqdan, o cümlədən ortofoto (səmadan çəkilən torpağın görünüşü) işə düşdükdən sonra, biz bu məsələləri minimuma endirəcəyik”, – deyə nazir əlavə edib.\nO bildirib ki, “aralıq modulu”nun tətbiqi xeyli vəsaitin qənaət olunmasına səbəb olub.